
Hristos a înviat... 


Hristos a înviat — e salutul lui Petru câtre 
fovarăşii săi de suferinte în propovăduirea evanghe- 
liel Celui ce i s'a arătat după înviere. Acesta a fost 
offatul de uşurare. al turmei mici dar credincioase 
a Apostolilor, după ce l-au văzut şi l-au auzit. Acesta 
a fost mântuirea lui Toma din oarba necredință — 
şi mângăierea lui, dupăce l-a pipăit, băgându-şi de- 
getele sale în locul cuelor. 

Hristos a înviat este şi astăzi mângăierea şi 
ușurarea sufletelor obidite de tragedia jalnicului cal: 
var al vieţii celor buni. Hristos a înviat e izvorul 
fermecat. al nădejdii în învingere și al pulerii în 
luptă, din care se bea: de 1900 de ani şi apa lui 
vie e tot mai bogată, puterea lui fot mai fermecă- 
loare, balsamul lui fot mai alinător. Hristos a înviat 
e pământul, de care se izbeşte Făt-Frumos, în lupta 
cu smeul, să câştige şi câştigă puteri noi, de învinge. 

O luptă cu smeii e viața omului şi viața ome- 
nirii. O luptă cu smeii întunerecului infernului și cu 
ajutoarele lor pământești: „N'am venit să aduc 
pacea, ne spune Cel, a căruia înviere o prăznuim 
astăzi, — ci sabie“. „Foc am venit să aduc şi ce 
vreau e, să se aprindă“. „Impărăfia cerului sufere 
silă şi silnicii o vor dobândi“. ai 

O luptă, o veşnică luptă cu puterile iadului, cu 
fine înșuți şi cu răutatea lumii, — e viafa. 

Lumea ireală a poveştilor aveă un singur Făt. 
Frumos, care învinged cu puteri năsdrăvane. In lumea 
reală a credinței celei adevărate fiecare poate de- 
veni Făt-Frumos învingător asupra puterilor iadului. 
Căci nu puteri năsdrăvane : mari dar mărginite, îi 
stau la îndemână, — ci i se pune la dispoziție însuş 


izvorul tuturor puterilor, pentru a săvârși faptele mi-. 


nunale ale credinfei, săvârşile de loți aceia, cari 
s'au adăpat cu adevărată credință, din izvorul apei 
sale vii: „iar cei ce l-au primit pe el, le-a dat lor 
putere să fie fii lui Dumnezeu“. 

Hristos a înviat este mângăierea oropsiților, 
esfe nădejdea suferinzilor, esie înfelepciunea părin- 


filor bisericii ; este curăfenia fecioarelor, este tări 


mucenicilor. Hristos a înviat este însaș încoronarea 
învățăturii şi vieții lui Hristos. 

Hristos a înviat a fost încununarea vieţii celui 
ce a trecut prin lume binefăcând ; înfelegând toată 
suferința, alinând toată durerea, vindecând toată 
boala trupească şi sufletească dintre cei pentru dra- 
gosfea cărora s'a coborit. 

L] 

Când a înviaț pe Lazar, i-au ieşit întru întâm- 
pinarea lui cu stâlpări de finic, ca unui împărat şi-i 
strigau : „Osana, binecuvântat cel ce vine întru nu- 
mele Domnului, împăratul lui Israil“., Aceeași mulțime 
îi strigă în Dumineca Floriilor: Osana, — ca în 
Vinerea Patimilor să urle, însălbătăcită de amenin- 
fările și minciunile Fariseilor interesați: „Restid: 
neşte-l, restineşte-l J“ j 

Il urau pentrucă „pe sine Fiul lui Dumnezeu 
s'a făcul“ ] 

Pilat a fost silit să recunoască că nu află nici: 
o vină întru o, — dar, laş, na avut tăria să tragă 
concluziile vederii sale clare, „ci l-a dat lor ca să-l 
restignească“. lar sutaşul, paznic al Crucii lui, vă- 
zând semnele, prin cari natura se revoltă, îngrozită 
de crima creaturii împotriva Creatorului, — a mărtu- 
risit cu bărbăția 'omului cinstit: „Cu adevărat Fiul 
lui Dumnezeu erâ acesta“. săi 

După această viață plină de facere de bine, 
pentru a culege rău ; după o petrecere printre oa- 
meni, plină de faptele dragostei, pentru a seceră * 
ura, după drumul greu, dureros şi rușinos, prin fuga 
celor pe cari i-a iubit mai mult, — eră necesară 
dimineața învierii. 

Ori realitatea învierii, văzută de apostoli 40 de 
zile, pipăită de Toma cu degetele, a adunat din nou 
turma împrăștiată; şi din cei ce steteau, înainte 
de înviere, cu ușile încuiate — de frica Jidovilor, — 
a făcut luptători neînfricafi ai vestei lui bune, pro: 
povăduitori neîrnispăimântați ai Crucei lui, devenită 
glorioasă şi mântuitoare, din ruşinoasă și nebună 
ce eră! 

Invierea lui Hristos a făcut din neputincioşii 
păstori şi pescari — stăpânii lumii. Invierea lui Hri- 
stos a făcut pe filosofii învățați să se proştearnă 
la picioarele simplilor pescari, ca să se adape din 
izvorul nesecat al înțelepciunii Dumnezcești ai ke- 
stignitului pe cruce, ce a înviat din morți. 

Hristos a înviat este mângăierea, este strigătul 
de biruință este oftatul de uşurare al bisericii noa: 
stre mai ales astăzi după strigătele întețite de „ke: 


stignește-l, restigneşte-l“ 7 nutrite de valurile minci- 


noase şi interesate ale urii; strigăte menite să amu- 
jească, să înăbușe în sufletele credincioșilor noștri 
strigătul imperios de: Osana, cântat de conştiinţa 
că suntem în biserica cea adevărată. a Celui ce a 
înviat. | 

Dar n'a fost dat puterilor urii — celor pulini 
și nepulincioși tocmai prin ura lor, — nu le-a'fost 
dat, ca praznicul învierii Domnului din anul acesta, 
să le aducă plocon începutul pătimirii noastre. 

Căci în naia bisericii noastre, — de pe marea 

Tiberiadei, frământată de furtuna stârnită şi înte[tăi 
de clocotul valurilor urii ce vreau s'o înghită — 
odihneşte, nu doarme, — odihneşte, Hristos. Și 
oricât de năpraznice ar fi valurile urii, se vor izbi 
neputincioase de stânca credinței în cel ce ne-a 
spus: Nu vă femeți, eu am învins lumea 7 Naia nu 
se cufundă, ci va ajunge la liman fericit, luând în: 
irânsa tot mai mulți nenorociţi, ce se sbat singu- 
ratici pe marea frământată de patimi a vielii fără 
de credință; mântuind de pierire chiar pe cei ce 
voiau să ne piardă. 

Hristos a înviat 7 a fost deviza noastră în luptă, 
Hristos a înviat e steagul ce fâlfăe măref pe turnu: 
cetății biruitoare ; este semnul în care am biruit şi 
vom birui. Hristos a înviat este răsadul ceresc sădit 
în pământul credințiii sufletului nostru, din care va 


“crește arborele falnic al mântuirii tuturor — sub 


ramurile umbroase ale căruia se va adăposti toată 
turma condusă de un singur păstor. 
Hristos a înviat ! Pr. Augustin Cosma. 

Marele Congres die Cluj, 


Ce binevenit a fost atentatul pus la existența 
bisericii noastre?! Ceeace nu s'a putut întâmplă 
în vremuri de pace, după multe sforțări : să se adune 
un Congres general al tuturor Românilor uniți, s'a 
întâmplat în câteva zile, cu multă uşurinţă, sub pre- 
siunea primejdiei comune. Liniți din toale unghiu- 
rile Ardealului, fineri, bătrâni, preoți şi mireni, din 
Sătmar şi. Maramureş, Arad, Banat şi Ardeal, au 
alergat mânafi de un singur gând, de o singură grijă: 
de grija pentru sfânta noastră lege strămoșească, 
care ni-e comoară cu mult mai prețioasă decât însaş 
viața. Așa suni convinși oamenii noștri, credincioşii 
noștri, de sublimilatea şi măreţia credinței noastre ] 

Congresul dela Cluj mi-a făcut o impresie im- 
punătoare, zguduitoare. In sala Cinematografului 
„Corso“ mă vedeam față 'n față cu o uriaşă stâncă 

„de olel, peste care e cu neputinţă să treci, mă 
vedeam față 'n fafă cu o. mare îngrozitoare, care 
cu puterea ei formidabilă e în stare să şteargă orice 
piedecă i-s'ar ivi în cale. Am râmas îngrozit, cu- 
tremurat de acest zid formidabil format din suflete 
vii, străbătute de o credință şi mai vie. Ceeace s'a 
simțit şi s'a gândit la Cluj redau mai bine cuvân- 
tările cari s'a [inut, de aceea vom spicui câteva 
dinir'ânsele.. 

Regretăm, că la cele ţinute afară, în curtea palatului Bânfi, 
unde era mulțime aproape cât în sală, (totalul celor adunaţi 
cam 5000—6000 de oameni), n'am putut fi de faţă şi astfel vom 
redă ideile principale numai a vorbirilor ţinute în sală. 

Dr. Valer Pop, advocat în Cluj, preşedintele 
Comitetului central al Acţiunii, salută congresul zicând: 
Aţi alergat din toate unghiurile ţării, peniru ca să 


iaceţi un aci de solidariie (ovaţiuni în sală). Cel diniâ! 


gând să ni se îndrepteze către Inalt P. S. nostru pă- 


stor, mitropolitul Dr. Vasile Suciu (adunarea ovaţio- 
nează în picioare), care ne-a trimis arhiereasca sa 
binecuvântare ... Congresul general al credincioşilor 
români uniţi din România îi declar deschis! 

D-l Dr. Juga, secretarul general al comitetului 
de Acţiune, face propuneri cu privire la biroul Con: 
gresului: Președinte bisericesc: Dr. lacob Radu, pre- 
pozit-prelat papal dela Oradea; președinți mireni: 
Dr. Dumitru Chiş, decanul baroului advocaţilor din 
Oradea, fost senator, Comandani-cavaler ai Ordi- 
nului Sf. Grigorie cel Mare şi Dr. Valeriu Pop, ad: 
vocat în Cluj; secretari ai Congresului: Dr. Zaharie 
Boilă (Blej), Dr. Leontin Horia (Gherla), Dr. Ludovic 
Tăutu (Oradea), Dr. ioan lenea (Lugoj), Dr. lustin 
Cloşca luga (Cluj). Congresul primește cu aclamaţiuni. 


II. Sa Dr. Jacob Radu, preluând fotoliul prezi: 
denţia!, mulţumeşte pentru cinstea ce i-s'a dat şi-şi 
jîncepe cuvântarea pe care o publicăm în întregime 
nir'alt loc al foii. Oratorul în rezumat spune: 


Poporul român s'a născut creștin primind credinţa Romei 
Credinţa Romei n'a fost pătată niciodaiă de vre-o rătăcire. În 
urma vitrejiei vremilor poporul nostru și-a pierdut credința dela 
Roma — atunci s'a coborit mare întuneric asupra lui. La 1709 
a reluat din nou legăturile cu credința Romei, dar uneltirile Gre- 
cilor şi ale Sârbilor iarăşi ne-au rupt în două. Acum printr'un 
proiect de lege vreau să ne distrugă — ne socotesc minoritari 
(ruşine ], ruşine 7 se strigă în sală), Dar noi vom lupta cu arme 
legale şi civilizate până la ultima picătură de sânge (ii ovații 
şi farlunoase aprobări în sală). Oratorul declară că niciodată 
ma văzul un Congres aşa de impozant și atâta însuflețire. — 
Noi vom birui, pentrucă noi ne adăpăm din Inima lui Isus Mân- 

uitorul. — Reaminteşte cuvintele: Nu te feme turmă mică . 

Noi stăm strânși uniţi şi adunaţi în jurul Capului văzut al Bise- 
ricii lui Hristos şi în jurul arhiereilor noșşiri (vii ovaţii ]). — Woi; 
nu vom merge Inapoi, precum nu poate merge întunericul la 
lumină, nici adevărul la rătăcire şi minciună. Nu vom rupe pe- 
cefile dela 1700 (ovaţii trenetice în sală; mulţimea strigă din 
răsputeri : Nu, nu! ci le înnoim 1). Vom renoi și întări acele pe- 


ceţi şi de va trebui le vom stropi chiar şi cu sângele nostru, 


(Aplauze furtunoase). 

D-l secretar Dr. lustin Cloșca Juga citeşte textul 
telegramelor ce se trimit Inaltei Regenţe, Excelenței 
Sale Nunţiului Angelo Maria Dolci să o transmită 
Preafericitului Părinte al Romei şi telegrama către 
Inalt P. S. Mitropolit, Dr. Vasile Suciu. — Apoi se 
citesc telegramele sosite dela diferite corporaţiuni şi 
particulari. 

Urmează apoi D-na Dr. Boila, prezidenta Reu- 
niunii „Sf. Maria“ din Cluj, carea prin cuvinte alese 
salută congresul în numele Reuniunii „Sf. Maria“, 
Reuniunii corale — Cluj și a Asociaţiei studenţilor 
români uniţi. llustra D-nă vede în congresul de azi 
o înălţătoare manifestare de credinţă şi o hotărire 
de a ne apără scumpete noastre cleinodii câştigate 
prin unire. Doreşte ca pacea să se sălăşluiască 
între fraţi. 

D-l preşedinte bis. mulţumeşte D-nei pentru no- 
bilele ei cuvinte, face elogii Reuniunii conduse de 
D-Sa (care anul acesta împlineşte 25 ani de existenţă) 
şi doreşte viabilitate şi afirmare Asociaţiei studenților 
universitari români uniţi. 

la apoi cuvântul Dr. Valer Pop, preşedintele 
mirean al Congresului. D:Sa într'o cuvântare înflăcă- 
rată şi de un înalt nivel de cunostinţe istorice şi so- 
ciale spune cam următoarele: 


La 1700 strămoşii au pus peceţile pe actul Unirii Au făcut 
un aci de înaltă înfelepciune şi naționalism, pentru care vor 
merită recunoştinţa Românilor din toate vremile. De înfelepciune: 
pentru. că au scăpat de calvinizare şi maghiarizare poporul ro- 
mânesc deschizându-i porţile spre cultura apusului ; au readus 
la credința strămoşească o mare parte din poporul românesc ; 
l-au readus dela o credință streină de fiinţa lui, de mentalitatea 
lui si de străduinţele lui. — Dar au făcut un act important şi 
din punct de vedere nafional, penirucă Unirea a aprins schin- 
teia conşiiinței naţionale în noi, 

Biserica română unită de 200 de ani n'are nici o pagină 
neagră în istoria ei — pagini de glorie și binefaceri sre nenu- 
mărate. — Adâncă e mâhnirea noastră, că a venit această zi, 
când noi trebuie să ne întrunim în congres pentru a lua în apă- 
râre această biserică, care numai bine şi cultură a revărsat 
asupra neamului românesc — putea fi neavenită această adu- 
nare în istoria poporului românesc, 

i — Biserica unită are încă o mare misiune în viitor: ea 
susține legături indestruclibile cu toată latinitatea ; încât dacă n'ar 
există această biserică, ar trebui creiată Dacă privim lungul şir 
al veacurilor, vedem că între ioate vijeliile istoriei singură Bi- 
serica calolică stă neclintită. Ea a păstrat şi a salvat popoare. 
Ea chezăşuieşte și ființa și existența neamului românesc. De 
aceea irebue să strângem cât de muli legăiura cu această Bi- 
serică, Fii ai neamului, de altă nuansă religioasă decât noi, nu 
aprobă acliunea de dislrugere a bisericii noastre unite cu Roma. 
Insinuarea, că mirenii bisericii unite nu stau cu Roma, azi se 
desminte în modul cel mai strălucit — mirenii români uniţi toți 

fac zid cu piepturile şi inimile lor în jurul Capului suprem al 
Bisericii universale și al arhiereilor lor iubiţi de cari suntem 
mândrii cu toţii. 

Cuvântarea D-lui Dr. Valer Pop a făcut o pro- 
fundă impres.une asupra tuturor ascultătorilor, cari 
nu mai voiau a încetă cu aplausul şi ovaţiunile lor, 


Urmează D-l protopop al Clujului Dr. Elie Dăian, 
care-şi exprimă mulţumirea că au răspuns în număr 
aşa de mare la chemarea Comitetului de iniţiativă. — 
Aminteşte, că vorbind |. P. S. Sa episcopul Orăzii 
Dr. Valeriu Tr. Frențiu la Senat, unul i-a aruncat o 
întrebare de sfidare: La 1700 unirea s'a făcut din 
convingere ? |. P. S. i-a răspuns că da şi şi eu răs- 
punp că da: s'a făcut din convingere şi naționalism. 
Din convingere, pentrucă eram calvinizaţi; din naţio- 
nalism: penirucă singurul mijloc de-a ne ridica cul- 
turaliceşte eră unirea. — Sa păstrat şi limba naţio- 
nală în biserică. Oameni, cari n'au simţul iradiţiunei 
apostolice, ne atacă aşa. Aceştia sunt cari fraterni- 
zează cu protestanții pe la Stockholm. Citeşte un lung 
articol al d-lui Nichifor Crainic despre mentalitatea 
protestantizantă a multor clerici ortodocşi. — Noi va . 
trebui să scăpăm biserica românească şi astăzi. de 
protestantizare, care produce la noi „cuiburi cu barză.“ 


Oratorul e viu aplaudat. D-l Leontin Horia 
(Gherla) accentuiază că noi nu vrem privilegii ci ega- 
litate și dreptate. D-] protesor Augustin Cosma 
(Oradea) spune că trăim vremuri apostolice ; e nevoie 
de contribuţia tuturor la întărirea bisericii, — Protes- 
tăm să fim puşi pe banca acuzaților noi cari ne-am 
luat partea din ridicarea acestui neam. E o nedem- 
nitate să ni se ia lumina. — Primejdia comună ne-a 
adunat, ceeace nu s'a putut tace 200 de ani. i 


D-l Dr. Victor German (Oradea) spune că cei 
ce vor desființarea bisericii unite se provoacă mereu 
la interese de stat și naţionale, când tocmai aceste: 
interese cer menţinerea bisericii române unite. — 
Odată ne-am scăpat. de fanarioți (sala aclamă: nu, 
mai sunt ]), dar sufletul lor. nu a întrat în porci, cum 
trebuia, ci în alte persoane. — Se renvie iniriga fa- 
nariotă. — Pisma şi intriga au cauzat cele mai mari 
nenorociri neamului nostru. Ilustrează cu exemple din 
era principatelor. — Să se ştie că noi (iii biserjeii 
unite ru vom porni niciodată lupta fratricidă. — Dacă 
nu era biserica unită, poporul românesc nu s'ar fi 
adunat într'o ţară mare. — Trebue să avem judecată 
noi cei' mici, dacă nu o av cei mari. — Fiecare din 

noi trebue să fie un apostol al Romei Îşi al neamului 
— ca să trăim pe veci! 

Oratorul e aplaudat. Urmează D-l profesor Dr. 
Titus Malaiu (Gherla). D-sa spune că suntem siliți 
să facem front; dar noi vrem front, pentru ca să se 
dovedească cine e între noi trădătorul credinţei şi 
al legii. — Istoriseşte cazul lui badea Cârţan, ţăran 
din Ardeal, care a mers pe jos până la Roma casă 
vază columna lui Traian şi leagănul obârşiei noaster 

ca neam. — El s'a simţit sub columnă ca acasă şi 
mare. i-a fasi mirarea, când a văzut că de-asupra co- 
lumnei stă - Sf. Petru. Acesta e un simbol. — Noi 
la Roma suntem acasă, — Sf. Petru nu se va 
cobori niciodată de pe columna lui Traian. -— Noi 
avem dreptul să ne închinăm lui Dumnezeu cum credem 
„noi. —  Piepturile noastre sunt oțelite de conştiinţa 
'latinităţii noastre. — Vom muri strigând: 7răiască 
: Roma eternă. (Vii aplauze). 

D 1 canonic Dr. Nicolae Brânzeu (Lugoj) care 
urmează la cuvâni spune, că se bucură văzând adunat 
acest strălucit congres, care-l dorea de mult. Pro: 
pune ca de azi inainte să nu ne mai zicem greco- 
catolici, ci români uniţi. — Şi din acest rău ce ne 
ameninţă va ieşi un bine: Asoeiafia mirenilor români 
unifi, a cărei înființare o propune. Propunerea se pri- 
meşte cu vii aclamări. 

După toate acestea, D-l advocat dela Abrud, Dr. 

- Mircea Pop, citeşte următoarea 


MOȚIUNE : 


1. Unirea cu Roma înfăptuită de marii noștri 


; ?nainlaşi la 1700, în ceasuri de grea cumpână, a 
; mântuit biserica românească de cutropirea calvinistă 
+ și neamul nostru de desnaționalizare. 

Biserica Unită în istoria ei de 200 ani, nu are 
nici o pagină neagră ; dinpotrivă ea a înscris pagi- 
nile iuminoase ale renașterii credinței şi conștiinfei 

noastre naționale. 
Credem cu tărie că ea singură prin legătura 
! sufletească cu latinitatea garantează ființa şi mărirea 
i neamului românesc. 

i Dreptaceea mărturisim, că nici o putere ome- 

! nească nu va putea rupe pecețile Unirii cu Roma, 

| leagănul credinței şi obârşiei noastre. 

! 2. Cu profundă mâhnire constată Congresul, că 
acum, când fara are mai mare nevoie de enerpiile 
unite ale tuturor sufletelor românești, Biserica Unită 
trebue să-şi cheltuiască puterile întru apărarea fiinţei 
sale. Tendința de distrugere culminează în proectui 
de lege pentru regimul general al cultelor, care este 
potrivnic dreptății și constituției Ţării şi primejdios 
consolidării națioaale prin deslănțuirea luptei confe: 
sionale între frați. 

Congresul refuză a crede, că Parlamentul va 
transforma acest proect fatal, în lege, şi face apel la 
patriotismul factorilor constituționali, să nu consfin- 
lească tendințele acestui proect de lege, inspirat de 

i râvna sectară a unor molipsiți de neoprotestantism, 
pe care bunul simț al neamului şi al adevăratei orto- 
! doxii îl detestă. 

3. Congresul asigură pe Inalții Arhierei ai Bi- 
sericei Unite cu Roma, de dragostea și devâtamentul 
nelimitat al tuturor credincioşilor, gata a face zid în 
jurul Lor și a duce la birnință cu ultima jerftă, 
steagul dreptăţii noastre. 

4. Congresul hotăreşte organizarea într'o așo- 
ciație a mirenilor uniți pe întreaga provincie metro- 
politană. 

Cluj, la. 22 Martie 1928. 


Dr. Demetriu Kiss, Dr. Iacob Radu, 


Dr. Valer Pop' 
prezidenţii congresului, 


Dr. Zaharie Boilă, Drd. Leontin Horea, 
Dr. L. Tăutu, loan lenea, 
secretarii congresului. 


Dr. ). CL. Iuga, 


Moţiunea e primită cu mare însufleţire şi una- 
nimitate, 

Dl Dr. loan Pop, medic Cluj propune un comitet 
pentru elaborarea statutelor Asociaţiei, Se primeşte 
ca acest comitet să fie biroul congresului şi toate 
comitetele diecezane. 

D-l Dr. Romul Boilă (Cluj) senator, sulevează 
apoi cazul din Târgul-Mureş, unde credincioşii, cari. 
au pornit la procesiune pașnică, au fost crunt bătuţi 
de jandarmi la ordinul prefectului şi al comandan- 
tului de jandarmi; cruci au fost zdrobite şi prapori 
călcaţi în picioare. Congresul înfierează cu revoltare 
atari procedee şi protestează energic la D-l loan G. 
Duca. Trimite apoi telegrame de îmbărbătare şi ad- 
mirare credincioşilor români din Târgul-Mureş, şi 
către preolul octogenar Grigorie Nistor din Vaidacuta, 
călcat de jandarmi în picioare, care zace în spital. 

După ioate acestea preşedintele bisericesc mul- 
jumește congresiştilor pentru jertfa ce-au adus-o ve- 
nind la Cluj şi prin câteva cuvinte de îmbărbătare 
şi îndemn îrchide congresul la ora 1 d. m. 

Congresişti cam 5000—6000 ia număr au inundat 
apoi piaţa Unirii din Cluj, în ordine s'au retras toţi 
la restaurante unde s'a luat masa. 

In restaurantul New- York s'a ţinut banchet oficial, 
unde s'au ținut multe şi frumoase toaste, Il. Sa Dr. 
Iacob Radu toastează pentru Preafericitul Părinte Papa 
Piu XI şi micuțul Rege Mihai l. Dr. Valer Pop, pentru 
arhierei, Păr. protopop Dr. E. Dăianu pentru mirenii 
noşiri bravi, Păr. canonic Bălan dela Blaj pentru preo- 
țimea dela sate. Mai vorbesc D-na Dr. Boila, prof. 
Augustin Gosma, protop Gheorghe Maior, canonicul 
Brânzeu şi în sfârşit Păr. Agârbiceanu expunând într'un 
frumos discurs rolul şi misiunea bisericii unite în viitor. 

După masă congrâsiştii au asculfat conferinţa 
D-lui profesor Augusfin Cosma dela Oradea despre 
Credinfă şi Ştiinţă, iar la ora 7 Reuniunea corală 
gr„cat. a dat un reuşit concert artistic în biserica 
Schimbării la faţă. Corul se distinge prin calitățile 
superioare a forţelor de care dispune. De seară con- 
gresiști au plecat cu toţii la vetrele lor, mândri şi 
întăriţi în credinţa strămoşească, nădăjduind iii 
dela Dumnezeu. 


% % 
+ 


Acest congres a fost o grăitoare 'dovadă de: 
spre solidarilatea ce există între clerul și cr&din- 
cioşii: bisericii noastre; a fost o mare mângăiere 
în noianul mâhnirii şi al întristării ce ne-a cuprins 
văzând infențiunea sinistră şi dușmănoasă a neo- | 
dihniților fanatici de-a desflinfa biserica caii] 
O biserică în care se manifestă o atare putere de ; 
de voință şi de viaţă nu se distruge, ea se va întări, | 
va prospera şi va lrăi. P. 1. 

Procesiunea dela 18 Martie 1928. 


Conform hotărîrii Comitetului central din Cluj, 
hotărîre admisă şi de Comiletul nostru diecezan, în 
18 Martie era să se desfăşoare pe 'stările Orăzii o 
procesiune religioasă a credincioşilor noştri din Oradea 
şi comunele învecinate. -D-l prefect al judeţului de 
acord cu Comandamentul diviziei XVII a crezut 
însă de indicat a interzice aceasta procesiune reli- 
gioasă. Texlul scrisorii D-lui: Prefect îl dăm aci ca 
un document al vremii: 


PREFECTURA JUDEŢULUI BIHOR 











No. 113/1298 C. 


Obiect: Cererea Epitropiilor bisericeşti și Oficiului Pro- 
topopesc din Oradea, ca să i-se aprobe o procesiune religioasă 
în Oradea pe ziua de 18 Martie 1928. 


Preacucernice Părinte, 

Potrivit rezolujiunei luată de Divizie în cauză și ca rezul- 
tat al cererei Dvoastră, ca să se aprobe organizarea unei pro- 
cesiuni pacinice religioase, ca un protest în contra legii cultelor, 
depusă în fața Corpurilot Legiuitoare, — pe ziua de 18. Martie 
1928, cu onoare aducem la cunoştinţa Preacucerniciei Dvoastră 
că această cerere nu poate fi aprobată şi în consecință această 
procesiune religioasă, proiectată de Dvoastră, respecilve de 
către epitropiile bisericești, nu se poate ţinea. 

Oradea, la 17 Marlie 1928. 


Prefect delegat: 
Tempelean 


Şeful serviciului: 
A. Chirila. 


Preacurerniciei Sale 
Părintelui Maior Gheorghe protopop gr. cal. rom. 
Oradea 


Comitetul diecezan a ţinut să proteszere la D-l 
Ministru al Internelor ]. G. Duca prin următoarea 
telegramă : 


TELEGRAMĂ 


D-sale D-lui |. G, Duca ministru de interne 
București 
D-le Ministru, Comitetul organizator din epiiropiile biseri- 
cilor române unite din Oradea şi jur, loviți în cele mai sfinte 
sentimente religioase ale lor, protestează cu ultima energie în- 
potriva ordinului prefeciurei județului Bihor No. 113/1928 C. prin 
care contrar prevederilor constituționale în mod abuziv a pro- 
hibit o procesiune religioasă a unei biserici naţionale. 
Dr. Chiş Dumitru Dr, Savu Marta 
președinte epitrop : 


Gheorghe Maior 
protopop 


Intr'un timp majoritatea opiniilor în Comltet înclină 
peniru nerespectarea acestei oprelişti abuzive şi anti- 
constituţionale prin care se pune piedeci liberei mani- 
festări a conştiinţei religioase. Graţie judecății mai 
calme a celorjbătrâni s'a evitat un prilej, care, cine ştie 
dacă nu se sfârşia ca şi cel din Târgul-Mureş, cu 
zdrobiri de cruci, şi prapori şi cu vârsare de sânge. 


Procesiunea şi manifestarea religioasă s'a ţinut 
cu toate acestea în biserica catedrată, unde numai 
D-zeu şi preoţii au putere. Public eră imens, cate- 
drala abia-i încăpea. Eram cam la 3000. Au vorbii: 
II. Sa D.l Jacob Radu, care arătă mişcarea mirenilor 
români uniţ în faţa primejdiei ce ne ameninţă prin 
proiectul legii cultelor; a îndemnat publicul să ia 
parte cât de numeros la congresul dele Cluj (22 Il. 
928). P. Tăutu a arătat printr'o vorbire înflăcărată că 
unirea dela 1700 n'a fost o tradare, ci o revenire la 
religia noastră de origine, religia Romei, de care 
ne ţineam dela început până la 864; reîntoarcerea 
noastră la ortodoxie e o imposibilitate, fiindcă ar 
însemnă părăsirea locului de onoare şi lumină de 
care ne bucurăm în biserica tuturor neamurilor latine 
şi schimbarea lui cu unul în mijlocul Ruşilor, Greci- 
lor, Sârbilor, Bulgarilor, toate neamuri streine şi 


„prolivnice nouă. Păr. canonic Augustin Maghiar a 
„arătat imensele binefaceri culturale ce le-a revărsat 


biserica Romei asupra taturor popoarelor şi îndeosebi 
ce ni le-a cauzat Unirea dela 1700 nouă Românilor. 
Păr. Gheorghe Maior, protopopul Orăzii, -a arătaț 
dispoziţiile jignitoare şi primejdioase ale proiectului; 
cari, dacă s'ar pune în aplicare, ar resturnă pacea 
şi liniştea Ardealului pentru toideauna, întroducând 
ele cea mai primejdioasă dintre lupte: lupta con- 
fesională între fraţi. 

După cuvântări s'a încunjurat biserica de 3-ori, 
s'au rostit rugăciunile pentru pacea Bisericii şi s'a citit 
moţiunea care urmă a se lrimite: Inaltei Regenţe, 
D-lui Preşedinte al Camerii, al Senatului, al Consi- 
liului de Miniştri, D-lui Ministru al cultelor şi Exc. 
Sale episcopului diecezan. 


Textul moţiunii primite cu mare însufleţire şi 
aclamare este următorul: 


MOȚIUNE : 

Credincioșii bisericii române unite din parochiile 
Oradea- Olosig, Oradea- Orașul nou, și jur, Eparhia 
Orăzii, adânc mâhniți pentru lupta de exterminare ce. 
sa început de câțiva ani din partea unor fraţi rău 
intenționafi împotriva Sfintei noastre biserici române 
unite cu Roma și, mai ales, văzând, că aceasta in- 
tențiune sinistră de a desființă biserica română unită 
și-a însușit-o și Inaltul Guvern al Țării, ceeace rezultă - 
din multele dispozițiuni jignitoare şi primejdioase ce 
le cuprinde proiectul de lege pentru regimul general 
al Cultelor prezentat de Ministrul său de Culte și 
Arte, — dispozițiuni, cari desființează nu numai drep- 
turi derivate din însăși Constituţia divină a Bisericii 
noastre, ci lovesc și în Constituţia Țării (vezi art. 22 
din Constituţie), — prin prezenta îşi exprimă neclin- 
tita lor alipire către Sfânta Unire şi hotărîrea lor 
fermă de a nu se lăsa desființați, ca biserică, nici 
chiar eu prețul vieții lor, nici deslipiți de Sfânta noa- 

stră Maică Roma, care ne-a încreștinat și ne-a de- 
șteptat conștiința naţională prin bărbaţii crescuți de ea. 

> Protestăm din adâncul sufletului împotriva de- 
gradării bisericei noastre unite în şirul bisericiior mi- 
noritare, atunci când Constituţia ţării o deciară ro- 
mânească și când organizarea celeilalte biserici ro- 
mâneşti s'a făcut prin lege specială. Cerem regularea 
drepturilor Bisericei noastre tot prin o lege specială 
răzimată pe Concordat, a cărui ratificare o dorim şi 
O cerem. În orice caz cerem scoaterea din proiectul 
legii cultelor a tuturor părțilur jignitoare și primej- 
dioase pentru biserica noastră, și substituirea lor cu 
„ dispozițiuni, cari să mulțumească pe deplin dorințele 
Arhiereilor noştrii, cari cer numai ce e just şi legal. 

În special: 1. Să se înscrie în lege nesiluirea con- 
științei funcționarilor publici români greco-catolici prin 
participarea la serviciul divin al unui alt cult cu pri- 
lejul sărbătorilor naționale; şi aceste sărbători să se 
țină la biserica română nnită acolo, unde ea are dig- 
nilari mai mari, ori număr mai mare de credincioși. 

2. Pentru evitarea prozelitismului turburător de 
pace și bună iînfelegere între frați, în schimbarea con- 
fesiunei să se mențina procedura de până aci, şi să 
nu se dea această formalitate în mâna secretarilor 
comunali, cari o vor folosio drept armă împotriva 
preoților duşmăniți. 

3. Să se declare biserica întreagă ca atare per- 
soană juridică, precum este declarată şi biserica or- 
todoxă română (vezi art. 27 din legea pentru Orga- 
nizarea Bisericii ort. rom). 

4. lar în caz de trecere averile bisericeşti să nu 
se împartă, fiind ele ca averi sacre, inalienabile şi în 
perpetua proprietate a Bisericii. 

Având ferma convingere că (Inalta Regență, că 
D- Voastră D-le Preșcdinte al Consiliului, că D- Voa- 
stră D-le Ministru al Cultelor, că D-v. D-le Preşe- 
dinte al Senatului, — al Camerii, (după cum e adre- 
sată moţiunea), cari aveți răspunderea ca între frați 
să înceteze odată lupta fratricidă, deschisă fără vina 
noastră, și că veți împlini cererile noastre, ca singure 
juste şi răzimate pe adevăr : 


semnăm cu adâncă supunere ; 


Dat din adunarea generală a credincioşilor bi- 
sericei române unite din parochiile Oradea- Olosig, 
Oraşul Nou, şi jur, Eparchia Orăzii Mari. 


(Urmează peste 200 iscălituri originale de-ale fruntaşilor 


greco-catolici). 

Aşa s'a terminat această sfântă şi memorabilă 
zi, care în faţa primejdiei comune ne a apropiăt sufle- 
teşte pe cler şi popor şi ne-a udat ochii cu lacrimi 
de durere, că în ţara atât de mult visată de noi, am 
ajuns a fi prigoniţi de către proprii noștri fraţi pentru 
sfânta noastră lege şi convingerile noastre religioase. 
Rugam pe Domnul să îndepărteze ura şi scârba 


dintre îrați. 
PI 








p. S. Cu plăcere facem loc aci impresiunilor 
câştigate de un distins fruntaş mirean din Ardeal 
prezent la procesiune : 


Rugăciuni de protestare împotriva 
proiectului legii cultelor. 


Duminică după terminarea serviciului religios la catedrale 
unită din Oradea credincioşii au îngenunchiat în faţa altarului 
înălțind rugăciuni cătră Atotputernicul pentru înlaturarea pri- 


meidiei ce samenință asupra bisericii unite prin proieclui legi 


cultelor tâlcuit de D-l Lapedatu. 


Se pare că lrăim și azi timpul persecuțiilor creștine sau .; 


vremurile când lumea era cuprinsă de spâima holerei și a ciumii, 


căci numai pe atunci creştinii în frunte cu preoții lor își apărau : 


biserica și credincioșii prin rugăciuni şi afurisenii. 

Nu se teme d-l Lapedatu ministrul de azi al trebilor bi- 
sericeşti” Şi "ieprezentantul puțin autorizat al Ardealului în guver- 
nul D-lui Vintilă, că afurisenia preoţeașcă va avea. urmări asupra 
D-sale înainte de ce i-ar veni binecuvântarea Preasfinţitiilui dela- 
Sibiu, care în loc să propovăduiască iubirea și dragostea între 
fraţi, se ascunde în obscuritatea politicianismului şi învrăibește 
sufletele provocând neînțelegeri între românii din Ardeal? 

Socotim, că orice lovitură îndreptată împolriva bisericii 
unite cu scopul de a-i răpi drepturile și să o umilească, se va 
izbi de rezistența prin care a biruit întotdeauna biserica unită 
şi care este: Credința. 


Oradea, 18 Martie 1928. Un mirean din Ardeal. 


„Hată omul“ 


Deci Isus ieşi afară, purtând cunună 
de spini şi vestmântul de purpură. Şi 
Pilat le zise: „lată omul“ (Joan 19, 5.) 

Sărbătoarea reamintirei patimilor Mântuitorului, 
care în zilele acestea se intinde ca o linişie sfântă 
peste lumea creştină, ne arată eroica Lui răbdare 
faţă de răutatea oamenilor şi ingereasca iertare, căci 
nici pe unul din batjocoritori nu s'a supărat. 

Şi aceasta purtare a Sa Ei a pus-o pildă pentru 
omenire, care este atât de vanitoasă şi de stearpă, 
atât de încrezulă în puterile ei şi în acelaş timp tot 
atât de neputincioasă faţă de sine şi de semenul său. 

Ducându-şi crucea cea grea până la Golgota 
şi dându-şi sufletul cu seninălate, Crist a trecut prin 
toate încercările şi durerile omeneşti, asupra cărora 
a ieşit biruitor. 

Căci deşi călăii i-au bălut cuie în palme şi în pi- 
cioare, deşi l-au adăpat cu fiere şi cu ojet, E], însă, pără- 
sind viaţa lumească, a câştigat-o pe acea a nemuririi. 

Reintorcându-se la Tatăl, Crist este acum şi 


_Rege şi Preot în impărăţia cerească. El e singurul 


alinător al durerilor suferinzitor și speranţa moribun- 
zilor. Lui, magnificului Stăpân, câte dureri şi gemete 
de pe pământ i-se înalţă astăzi prin mijlocirea eteria- 
nei armonii care-l înconjoară! 

El vede ignoranţa şi sălbătăcia, lupta între fraţi, 
neputința celui slab copleșită de vârioşenia celui 
iare; vede pe cel mic uitându-sc fricos în ochii celui 
mare, din toate înălțându-se suferința copleşitor de 
dureroasă, acea pentru a cărei tămăduire s'a întrupat 
din Fecioara M'riom, s'a lăsat baljocorit şi omorit 
ca un tâlhar. El, care.a venit să mântuiască lumea. 

Sufletele sunt însă tot învârtoşate şi de aceea 
suferința dăinuieşte. | 

In numele lui Crist, care s'a răstignit pentru 
noi, fiţi mai iertător: voi ceice sunteţi tari; şi, în 
numele Siintei Cruci, întindeji astăzi o mână de 
ajutor celor amăriţi. lar voi toţi câţi plângeți şi aţi 
suferiţi, ştergeţi-vă lacrimile ; e ziua Domnului astăzi 
şi trigaţi: 


Hristos a înviat! C. Torsan. 


e 


SIONISTE GITIOSSTID 

La datorie. 


— Un cuvânt sincer către fraţii preoţi - 


Cum ne-a trezit din somn și nepăsare primejdia 
ce ne ameninţă prin proiectata lege a cultelor! Cum 
ne am ridica! cu toţii, ca un singur om, într'un singur 
glas şi cu una însufleţire, şi am alergat la Cluj, ca 
să prevenim, încât se putea, primejdia comună ce 
ne ameninţă. Primejdia, graţie lui D-zeu, care totuşi 
nu poate răbdă atari nedreptăţi strigătoare la: cer 
cum ni se pregăteau nouă, graţie abilității arhiereilor 
noştri, graţie și înţelepciunii Guvernului, — deocam- 
dată — a trecut. Dar oare ne pulem mulțumi, putem 
să ne credem în siguranță, putem să ne întoarcem 
la indiferența şi neglijenţa noastră din trecut? Duş- 
manii , cari ne-au jurat moartea, să fim siguri, nu 
vor lăsă nimic neîncercat să ne subsape şi să ne 
facă mizerii pe alte căi şi cu alte mijloace, ce le-au 
folosit şi pân'aci, şi le vor folosi, deşi, poate, litera 
legii nu le va da drept. De aceia e suprema noastră 
datorie, să veghiem şi să ne întărim. 

Deşi manifestaţiile ce s'au produs spontan în 
sufletul credincioşilor noştri, tie acasă, fie la Ciuj, 
mi-au dovedit că suntem tari, că avem o biserică 
conştie de demnitalea ei, — toluş faptul că ne-am 
temut, ne spune, că avem încă părţi slabe, avem 
încă elemente slabe între noi. Ori cât ne-am ştiut de 
tari, ori cât am fost de insuileţiţi, totuş n'am fost si- 
guri de noi înşine; legea proiectată ne putea face 
rău şi ne-am temut. E datoria noastră să întărim 
acum şi elementele pentru cari aveam teamă. Aceasta 
nu se poate face decât prin deșteptarga şi întărirea 
conștiinfei catolice în poporul nostru, 


Acest lucru nici nu ne va fi prea greu, dacă 
vom fi la înălțimea chemării. Dacă vom şti, că noi 
mai întăi suntem preoți şi suntem datori a da seama 
de fiecare suflet care este încredințat conducerii 
noastre spirituale. Cel ce va fi la înălţimea chemării 
sale de preot, va întări pe păstoriţii săi prin activi- 
tatea sa. | 

Poporul nostru în fond este catolic: el ştie de 
St. Petru, de primatul lui, ştie de Papa dela Roma 
şi de pulerea lui. Concepţia sinodală nici nu încape 
în capul poporului dela sate. El ştie că precum este 
un D-zeu în cer, şi un Hristos, tot aşa numai o Bi- 
serică a lui Dumnezeu poate există, şi numai un cap 
văzut al ei. Prin urmare ai desvoltă conştiinţa cato- 
tică nu va îi gre, El şlie că noi dela Râm ne tra- 
gem; el ştie că Roma a ridicat popovre şi că şi azi 
toate popoarele latine sunt catolice. E nevoie însă a 
pune în mişcere mijloace potrivite. Şi aceste suni, ori 
ce-am zice, catehezs, predica şi lectura bună. 

Acum se văd în mare parle neglijenţele trecu: 
tului. Ne-am teme noi azi de defecţionări, dacă preoții 
din vechime ar îi fost la culmea chemării şi-ar fi 


E) 


făcut conştiincios cateheză în şcoală 
conţinui în biserică ? 

Ce păcate enorme a avut însă preoțimea pe 
conştiinţă acum nu de mult în privinţa aceasta! Ca- 
teheza se lăsă s-o facă învățătorul; predici nu erau 
cu lunile. 

Dar nici nu trebuie să mergem prea departe cu 
deceniile. In prezent tot mai sunt preoţi cari par a 
nu-şi dă seama nici acuma, ce păcat grozav fac prin 
aceea că neglijează cateheza şi predica ! I-mi spunea 
un domn revizor de control că dn cele 17 comune 
ce le inspectează, în 11 nu catehizează preoţii de loc 
ori foarte rar! Se poate admite un lucru ca şi acesta ? 
Nu înseamnă aceasta a lăsă poporul să crească fără 


şi predici cu 


“de credință ? Să nu ne mirăm apoi dacă cu timpul 


unii ca aceştia vor ameninţă cu neunirea ori cu po- 
căitismul. 

Tot aşa stă lucrul şi cu predica. Unii preoți 
cred, că orice motiv, cât de neînsemnat, e suficient 
pentru a-i scuză dela predică în Dumineci şi sărbă- 
tori; ba că e prea cald, ba că e prea frig; ba că 
poporul e prea ostenit, etc, 

Aşa nu vom întări credința catolică. Preav. Or- 
dinariat ar trebui să iă măsuri de control mai eficace 
şi neglijenţele să le pedepsească în mod exemplar. 
Toate funcțiunile din lume suni conirolate intensiv, 
Să privim numai serviciile Statului; e şi prea exces- 
siv ce se face cu controlul profesorilor şcl. Dar 
preoţii sunt lipsiţi de orice control serios şi eficace, 
Căci credem că nu va afirmă nici un binevoitor, că 
controlul Mon, protopopi, al ziarului de servicii sacre, 
ori chiar şi vizitaţiile canonice ce se fac rar şi so: 
lemn, sunt mijloace eficace pentru a asigură îndep- 
linirea statornică şi  conştiincioasă a datorinţelor 
preoțești. Nu se aplică nici mijloacele celelalte re- 
cunoscute şi practicate în biserica catolică apuseană 
pentru promovarea dilijinţei clerului: lauda, recuno- 
ştinţa, indemnul, mustrarea, înfruntarea ori chiar pe- 
depsirea acolo unde li-e locul. Intre astfel de împre- 
jurări nu e mirare, dacă în unii preoţi adoarme zelul 
dela început şi în lipsa de control și supraveghere 
mai apropiată, li se formează o conştiinţă laxă, care 
nu mai are „cazuri“, nu mai vede neglijenţe în nimica. 
De aici tembelism, lipsă dela datorie, neglijenţă, ne: 
activitate, moarte. 

Nu aşa adevăratul preot, 
tăcerea meditaţiei, a rugăciunei şi a 
Scripturi îndemnul sf-lui apostol Pavel: 


care aude zilnic în 
citirii Stintei 
„Aţiţă darul 


“lui D-zeu, care este în tine prin punerea mâinilor 


mele“. (2 Tim. 1, 6) şi: „slugii Domnului nu i-se 
cade să se sfădească, ci blând să fie către toţi, har- 
nic a învăţă pe alţii cu răbdare, cu blândeţă....“ 
(ibid, 2, 21) etc. 


O BCU CLUJ 





8 VESTITORUL 


Cum va face preotul meditaţie, mărturisire mai 
deasă, liturghisiri, predici, cateheze, când nu-i cere 
nimeni seamă niciodată? E clar, că: tără control bun 
şi serios, preotul va deveni neglijent, neacliv, ba va 
ajunge şi pe căi rele şi în afaceri lumești, Roadele 
activităţii pastorale unui astfel de preot va fi desbi- 
narea credincioşilor, scufundarea lor în neştiință ori 
în moravuri uşoare, tembelism şi letargie orientală. 

Suflu ne trebuie, un nou suflu, o nouă viaţă, 
care să ne ridice la nivelul bisericilor din Apus. 

Un alt mijloc foarte potrivit, ba inomis necesar, 
între împrejurările de azi, e /ectura. Preotul în 
vederea interesului mare al parohiei sale: luminarea 
credincioşilor săi şi liniştirea lor, trebuie să facă chiar 
jertfa de-a împărţi broşuri folositoare între ei pe 
cheltuiala sa. Mai bine să cheltuiască acum puțin, 
decât să piardă, prin vre-o răsculare pornită din ig- 
noranţă, totul. 

Convingerea catolică nu se poate întări prin 
nimic așa de bine ca şi prin broșurile edate de Re- 
uniunea de misiuni din Lugoj în biblioteca „Să fie 
lumină“. Aceste broşuri sunt instructive chiar şi pen: 
tru preot. Toţi trebue să le aibă, să le împărțească, 
„ Sunt ieftine. 

Dogmatica fundamentală (V. [-ll.) a |. P. S. 
Mitropolit încă e importantă în combaterea cu- 
rentelor rele şi periculoase dintre noi. Este în vol, 
II un foarte documentat articol în chestia Jegii stră- 
moşeşti a Românilor, care va fi spre mare folos preo- 
tului în discuția dintre noi și ortodocşi. 

Bune servicii pot,face în aceasta privinţă și alte 
cărţi şi articole : D. p. Sinagoga şi Biserica de Dr. N.C 
Paulescu; Primatul papilor în istorie de P.Br. Tăulv, 
articolii aceluiaşi despre încreştinarea Românilor şi 
activitatea si-lui Niceta apostolul Românilor publicaţi 
în „Cultura creştină“ din 1925—24. Cartea Părintelui 
Bojor apărută curând la Gherla (Unirea bisericilor), 
diferitele lucrări valoroase ale P. S. Nicolescu dela 
Lugoj despre papi si opera lor. Cel ce nu e prevă- 
zut cu aceste cărţi şi broșuri — la cari se pot ada: 
uge şi cele ale „Presei bune“ din laşi, va fi lipsit 
de cele mai preţioase mijloace şi izvoare din care 
se poate lumina şi pe sine şi poporul. Pătrunderea 
acestor cărţi şi broşuri chiar şi în popor și la inte- 
lectuali e azi absolut necesară, Chestia papatului şi a 
unirii noastre cu Roma în urma discuţiunilor arherei- 
lor dela Senat, au devenit de cea mai mare impor: 
tanţă şi noi trebue să întărim pe credincioşii noştri 
în aceasta privință cât se poate mai bine şi cu toate 
mijloacele ce ne stau la dispoziţie, Avem nevoie de 
credincioşi tari, convinşi. Şi convingere fără insiruc- 
țiune, fără carte, nu este. i 

Să ne trezim dar în ceasul a! unsprăzecelea; 
primejdia ne pândeşie. Să nu fim siguri niciodată de 
situaţia noastră. Niciodată n'am tăcut prea mult pen- 
tru întărirea noastră. 





Am socotit că e bine să spun fraţilor preoţi 
aceste adevăruri şi îndemnuri, nu peniru că nar 
fi alţii mai chemaţi să le spună, dar am socotit, că 
tot e mai bine să le spună chiar un necompetent, 
decât să rămână nespuse. In sfârşii, când e vorbă 
de binele bisericii şi de mântuirea sufletelor, oricare, 
care are de spus o vorbă bună şi adevărată, e com- 
petent s'o spună; căci doar suntem fraţi de. aceiași 
demnitate şi cu aceleaşi răspunderi. Sus dar inimile, 
fraţi preoţi! Nimic nu'i târziu; dar odaiă trebue să 
ducem pastorația noastră şi intensitatea muncei noa- 
stre la cel mai înalt grad posibil. Dumnezeu va fi 
cu noi si răsplata Lui va fi mare. 

Păr. Dr. Tăutu, 
spiritualul teologiei, 
(0 SS o SS to SS blo Sasa SS bio. Spa Sere SS tra: St) 


Congresul românilor uniţi, 
Cluj 22 Martie 1928 
— Cuvânt prezidial. — 


„Întâiu drept aceea mulțuresc Dum- 
nezeului meu prin Isus Hristos pentru 
voi toți, căci credința voastră se vestește 
în toată lumea“, 

(5. Pavel cătră Romaui 1. 8). 


Veneraţi şi iubiți Fraţi creştini! 


1. Prin aceste cuvinte frumoase a lăudat Sf, 
Apostol Pavel pe primii creştini din Roma, pentrucă 
tăria şi statornicia credinţei lor, era cunoscută tuturor 


_bisericilor creştine de pe atunci. Şi vrednici au fost 
de laudă Romanii în toate timpurile peniru credinţa 


lor, căci deşi au fost în Roma în decursul veacurilor 
multe feluri de răzmerițe și turburări, dar biserica 
Romei nici când nu a rătăcit în credinţă. Ea a fost 
stânca de granit, de care s'au lovit toate valurile fu: 


rioase ale lumei şi toată răutatea oamenilor, dar fără 


ca să o poală mişca din loc. Faţă de Roma s'au ade- 
verit întru toate cuvântul Domnului: „Non praeva- 
lebunt“ nu vor învinge, căci cu această biserică pu- 
rurea statornică în credință a fost şi va fi până la 
capătul veacurilor. 

Dela Roma a primit şi neamul românesc cre: 
dinţa creştină deodată cu formarea lui ca popor, şi 
în legătură icrarchică am fost cu Roma până când 
„fatalul destin al istoriei“, ne-a rupt, fără ca să fim fost 
întrebaţi, dala sînul ei, dela izvorul curat de lumină 
şi căldură, şi timp de aproape 900 de ani am rătăeit 
în întunerec şi în umbra morții. 

Legăturile cu mama dulce şi drumul spre adevăr 
şi mântuire, şi în acelaș timp spre cultură și civili- 
zajie, l-au aflat strămoşii noștri la anul 1700, prin 
unirea în credinţă cu aceeaş biserică sf. a Romei vechi. 
Aceasta unire a fost un dar nespus al milei şi bună- 
tăţii Dumnezeeşti. Căci oricât s'ar fi amestecat și in- 


O BCU CLUJ 


VESTITORUL | 9 





teresele omeneşti în acel act, precum se întâmplă în 
tot ce se face între oameni, neînâoios este, că în 
linia principală lucru D-zeesc a fost, îndreptat mai 
întâiu spre mântuirea sufletelor. 

Insă durere că acest mare și epocal pas al 
strămoşilor noştri dela 1700, nu s'a putut bucura de 
pacea şi liniştea recerută ca să îşi poată îndeplini 
sublima sa chemare în mijlocul neamului românesc. 
Adeverilu-S'au dela început şi până azi asupra păsto- 
rilor şi fiilor bisericei noastre, cuvintele Domnului: 
„Nu este învățăcel mai bun decât dascălul său“ 
(Mateiu 10, 24) şi: „Dacă pe mine m'au persecutat 
şi pe voi vă vor persecuta“ (loan 15, 207). Ba chiar 
acesta este semnul distinctiv a! aleşilor săi, dacă vor 
fi prigoniţi, dar având asigurare, că până când vor 
fi tari şi statornici în credinţa lui şi biruinţa le va fi 
asigurată: „In lume scârbă veți avea, ci îndrăzniți : 
eu am biruit lumea“ (loan |, 33). 


2. Scârbă mare avem şi noi românii uniţi acum 
şi prigoană grea ne ameninţă, pentrucă ura grecis- 
mului în contra latinităţii, veche, dinainte de creștinism, 
cursă prin Canalurile murdare ale Fanarului în câteva 
sullete pălimaşe dintre arhireii bisericei ortodoxe ro- 
mâne, ne-a jurat pierirea. Au spus-o pe faţă în Senat, 
că vor să ne desființeze şi printre mijloacele de di- 
strugere cer dela guvern să le pună la dispoziţie 
chiar şi legislaţia ţării, deocamdată prin legea culte- 
lor minoritare, între cari venim socoliţi şi noi. Dar 
viu e Domnul! şi zădarnice vor fi uneltirile lor, şi 
noi vom birui. Un presemn al acestei biruinţe este 
chiar şi însutleţirea întreg clerului şi poporului. cre- 
dincios, atât de strălucit reprezentat aci, pentru apă- 
rerea drepturilor şi a existenţei bisericei noastre. 

Eu vă mărturisesc, Fraţilor! că doar în viaţa 
mea nici când n'am avut momente mai emojionate şi 
mai înălțătoare ca acum, când văd aici de faţă elita, 
floarea clerului și a poporului nosiru credincios, adu: 
nați ca să mărturisească cu tărle şi gata să apere cu 
toate puterile Sfânta noastră unire cu Roma. 

Nici când n'am simţit mai aproape de izvorul 
dătător de viață: Preasfânta Inima lui isus, din care 
noi avem să scoatem tăria credinței, puterea irizisti- 
bilă a dragostei şi mângăierea prea dulce a nădejdei. 
Nici când nu m'am simţii mai aproape de Roma, de 
unde timp de 230 de ani s'a revărsat cu atâta îmbel- 
șugare preste noi valurile de căldură ale credinţei 
adevărate şi lumina culturei şi a civilizaţiei apusene. 


3. Un suflet și un gând nea chemat aici, un 
suflet şi un gând să fim pururea şi atunci puterea 
omenească nu va fi care să ne biruiască. Luptă 
dreaptă luptăm, cu arme curate luptăm, şi nu avem 
să ne temem de nimeni. Căci în frunte avem con- 
ducător pe însuşi Isus Hristos care binecuvântând 
lupta, ne şi întăreşte zicând: „Nu fe teme turmă 
mică“ (Luca 12, 32) căci parte faci şi tu din marea 





mea turmă, din Biserica mea, pe care nici puterile 
iadului nu o vor învinge. 

In frunte avem pe vicarul său pe pământ, carele 
din stânca necliniită a Vaticanului veghează şi peste 
noi. Şi cu toate că asupra umerilor lui apasă grija 
alor peste 300.000.000 creştini, are totuşi în inima sa 
un locșor şi pentru noi, cei mâhniţi și prigoniţi acum, 
şi mulie dovezi ne-a dat şi până acum că voeşie să 
ne ajute şi ocrotească în toaie năcazurile noastre. 

In fruntem ave pe Preaslinţiţii noştri arhierei, 
cari cu adevărat zel de Apostol de săptămâni de 
zile, necruţând timp şi osteneală, Inptă pentru apăra: 
rea bisericei. In deosebi însă trebue să ne exprimăm 
veneraţiunea cea mai profundă şi admiraţia noastră 
față de I. P. S. Sa Mitropolitul Vasile Suciu, care 
cu toată nepulința sa trupească in care a căzut în 
urma unui morb nemilos, cu muncă de martir stă la 
cârma corabiei lui încredinţată. | 

In jurul lor stăm ca o oaste bine închegată noi 
toţi : clerul şi poporul şi vom fi nebiruiți! Preoţii, 
pentru ca din mânile lor va cere dreptul judecător 
sufletele credincioşilor la marea judecată. lar mirenii, 
fiindcă despre ei zice Apostolul neamurilor: „Voi 
sunteți biserica lui Dumnezeu întru care spiritul lui 
Dumnezeu locueşte“ (| Cor. 3, 16) Nu lăsaţi dar ca 
aceasta biserică sf'nţilă prin adevărata credință ca- 


tolică să fie pângărită şi spurcată de către aceia, 


cari nu mântuirea sufletelor nossire o vreau, căci 
nu de suflete îi doare pe ei, fără numai din patima 


“urei, din suberbie şi din meschine calcule politice, 


caută să ne distrugă Sionul nostru cel sfânt. 


4. Inapoi ar fi păcat şi ruşine să mergem, căci: 


“nu merge lumina la întuneric, nici adevărul la rătăcire 


şi minciună, decât dacă vrea să săvârşească lapte 

de ruşine şi criminale. Destul a fost odată! Rătăcirea 

Grecilor şi Bulgarilor, ne-a răpit odată ce am avut 

mai scump în lume: Credinţa strămoşească a Romei, 

conşliinţa originei latine, curăţenia limbei şi haina 

prea strălucită a ei: Literele latine. Timp de 900 ani 

am rătăcit în cea mai grea robie sufletească, în cel 

mai negru întuneric ; limba ni-s'a pocit până a nu i-se | 
cunoaşte originea, iar hainea ei, literele latine, s'a” 
schimbat cu haina streină a Alfavitei și a Azbuchelui, 

din care tot numai unirea noastră o a scos, făcându»i 
esifel cu putință apropierea sa la limbele culte ale 

fraţilor din Apus. Nu vom suferi să fim rupţi iarăşi 

prin importarea culturei Voltairene şi ofrăvire a su- 

fletelor prin morala laică, fără Dumnezeu, şi nu mai 

putem tolera ca şi cultura şi civilizaţia creştină adusă 

şi sădită de biserica noastră în sufletele credincioşi- 

lor noştri încă să fie zugrumată prin amorţirea orien- 

tală şi otrăvită prin raționalizmul şi ereziile sectelor 

protestantice, din ale căror izvoare vor să ne adape, 
Arhiereii români ortodoxi, cari prin congrese mondiale 

fraternizează cu ele. 

5. Să o ştie toţi farizeii habolnici şi toţi ne- 
odihniţii războinici, că nu vom rupe peceţiile dela 
17001 Nu vom rupe acele peceţi simple de buchi 
trudite, ci le vom întări din nou cu sigile impodobite 
cu toale cuceririle strălucite ale catolocizmului în: 
cadrat în podoabele ritului nostru recnnoscut din 
partea Sfântului Scaun Apostolic al Romei, alături de 
limba liturghică de: Rit national românesc. Peceţiile 
strămoşilor dela 1700 erau înmuiate mai mult decât 
în ceară roşie, în lacrimile de jale şi de suferință 
ale veacurilor de durere şi robie, în care îi aruncase 
în mare parte ortodoxia orientală, aproape gata să-i 
dee plocou şi calvinizmului unguresc, Ale noastre în- 
muiate sun! în muncile de apostol și în lupiele de 
mucenici ale urmaşilor acelora şi dacă lipsă va fi 
înmuia-le-vom chiar şi în sângele nosiru pe care 
gata suntem al vărsa pentru credinţă ! 


- 6. Martirii nu a lipsit nici când în biserica ca- 
tolică. In misiunile lăţite pe întreg globul pământului 
în fiecare an sunt cazuri de martiriu; mulli preoți şi 
chiar şi femei şi fecioare plăpânde î-şi varsă sângele, 
îşi dau viaţa pentru credinţa lui Hristos. In China unde 
bolşevicii au deslănţuit o grozavă revoluţie care du- 
rează de mai mulţi ani, chiar şi un episcop a fost 
ucis în anul trecut. lar în Mexico francmasoneria prin 
călăul ei, tiranul Celles, a reînoit ororile persecuţii- 
lor lui Nero şi Dioclețian. Ce: mirare va îi, dacă şi 
pâmântul scumpei noastre ţeri, va fi adăpat cu sân- 
gele martirilor noştri ? Aceasta va fi însă semnul bl- 
ruinţei noastre, căci dacă, după cum spune Tertulian: 
sângele martirilor era sămânța creştinilor, și sângele 
martirilor noştri va fi rova dumnezeiască, care va 
face mai roditoare grădina aleasă a bisericei noastre, 

Să fim dar mândri şi fericiţi că facem parte din 
biserica lui Hristos care împodobeşte și azi cerul cu 
Sfinţi, şi să ne ferim de a cădea iarăşi în amorjcala 
orientală fără vlagă, neroditoare, moartă chiar. Prin 
Roma am ajuns la cunoștința adevărului şi numai 
fiind strânşi uniţi cu ea ne vom asigura şi calea spre 
plaiurile fericirei de veci, 

Prin Roma am ajuns la lumina culturei şi a ci: 
vizilzaţiunei apusene, şi numai prin păstrarea cnlturei 
„creştine de ea lăjite între popoare şi acum, vom pu- 
tea înainta în cultură, ca să ne curățim de resturile 


barbariei balcanice şi să avem loc de frunte între: 


popoarele culte şi creştine. 

C inimă plină de bucurie, cu cea mai 
dragoste şi cu nădejdea că veţi fi cu toți epostoli 
adevăraţi ai Sfintei noastre cauze, vă salul şi declar 


mare 


Congresul deschis. 
Preşedinte : 


Dr. lacob Radu, 


prepozit capitular de Oradea, prelat papal, 

Zile grele. 


— O mică contribuţie la istoricul liceului din Beiuş — 


Ziua de Joia Mare din anul 1919 o consider ca pe 
una din cele mai grele zile din viața mea, când puterile 
mele trupeșşti şi sufleteşti nu fost puse la grea încercare. 

Eram în vacanţa Paştilor. Din 225 elevi, câţi erau în 
Internatul Pavelean de băieţi din Beiuş, au rămas 60, cari, 
din lipsă de parale, ori din alte consideraţiuni familiare, 
au remas în istitut. Dintre 5 superiori câţi eram în Internat, 
2 erau în concendiu la vetrele părințesti, rectorul s'a făcut 
nevăzut, numai doi, Gavril Totu şi eu, purtam grija grea 
a noastră şi a celor 60 copii remaşi în Internat. Tu- 
nurile, ce se auzeau din depărtare, ne vesteau, că peste 
orașul nostru de sub poalele munţilor Bihorului, nori negri 
se ridică, gata să se prefacă curând într'o teribilă furtună, 
al cărei sfârşit nu-l puteam prevedea. Bieţii copii, pururea 
veseli, nepreocupaţi de grijile zilelor grele ale acelor vre- 
muri, în Joia Mare deveniră foarte ingrijorați, auzind po- 
vețele noastre serioase pline de prevestiri: „Fiţi cuminţi, 
băieţi, purtaţi-vă bine şi nu faceți sgomot! La biserică nu 
putem merge azi, căci oameni răi din lumea rea nu ne 
lasă să ne închinăm lui Dumn_zeu în biserica Lui“. 

Auzeam că protopopul s'a refugiat, iar pe i! iertat 
directorul Ştefanică îl înduplecară căsenii şi oamenii buni 
să se refugieze. Noi doi, văzându-ne în mijlocul copiilor, 
ne-am hotărît că numai împreună cu dânșii vom părăsi inter- 
natul, In tot ceasul ne veniau vești din oraș că bolşevicii, 
în special săcuii, ne amenință grozav, luând hotărîrea că 
„cuibul de Valahi“, adică liceul şi internatul, să fie aruncate 
in aer. În timp ce unii ne sfătuiau să ne refugiem și noi, 
veni vestea că bolșâvicii au fost bătuţi la Dealul-Mare, 
frontul e 'rupt, bolșevicii în retragere, luptându-se, se apro- 
pie de Beiuș. Vestea o confirmă faptul că, pela 3 ore p. m., 

eo baterie de artilerie de a bolşevicilor, lătră necontenit, 


* depe dealurile Mezieşului, In astfel de împrejurări ne-am 


hotărît, eu și colegul Totu, să mergem la comandantul bol- 
şevic din loc să-l rugăm să ne dea voie, ca Vineri dimi- 
neaja împreună cu copiii, să putem părăsi oraşul şi să 
mergem la Oradea. 
Eram gata de plecare, când am constatat că, cu vestă 
închisă nu ne putem prezentă în faţa celor atot-puternici, 
cari făcuseră dejă judecata popilor pentru a doaua zi de 
Paști, când urmă ca toţi popii din Beiuș să fie impușcaţi 
sau spânzurați. N'aveam ce face. Trebuia să ţinem cu lumea. 
Ne-am hotărit să ne îmbrăcăm „în civil“ cu cravată roșie. 
Dar cum n'aveam nici vestă civilă, nici cravată roșie, ne- 
am îndoit înnăuntru Vesta cea popească, iar printre cele 
vechituri ale internatului am găsit s'o sdreanţă roşie. Am 
prins pe urmă mare curaj, când îl văzui pe colegul Totu 
în civil și cu cravată roşie. Eră o adevărată mutră de bol- 
şevic)! Să îi tot căutat un tovarăş mai bun, între bolşevici, 
nu găseai. Pe mine ma cam „compromis“ barba, dar mă 
mângăiam cu aceea, că mai văzusem prin Beiuş bolşevici 
devotați cu barbă, ba chiar şi cu perciuni. Astfel echipați, 
am plecat spre gară, înspre lagărul de lemnz, unde eră 
plasat commandamentul trupelor în rezervă. 
| Apropiindu-ne de comandament, cu surpriză am văzut 
mulț:r.ea de soldaţi echipați în regulă, unii odihnindu-se 
şi amuzându-se de bubuitul tunurilor, alții gata să plece, 
nu "nainte, ci 'napoi, Numai atunci ne-a cuprins o groază, 
când un militar a strigat către noi, cum de putem să fim 
civili când ori ce „tovarăș bolşevic“ trebuia să fie militar. 
Numai atunci am văzut marele pericol în care căzusem, 
când ne văzurăm impresuraţi de oameni, cari puteau să 
tregă în noi fără nici o răspundere, Nu avurăm însă timp 

să medităm asupra împrejurărilor, căci am intrat imediat 
la comandant. Mam simţit cumva mai ușurat, când în co- 
mendant am recunoscut un locotenent cu care stătusem 
mai "nainte câteva luni în Oradea. Şi dânsul a rămas foarte 
surprins, când ne-a văzut. Mirat ne întrebă, cum de am 
putut întra la el, căci, după cum ne spuse şoptind, gloata 
mare de oameni ce e afară n'o mai poate disciplina, iar 
să meargă în linia de foc, nici vorbă! l-am spus scopul 
venirii noastre, și l-am rugat să ne dea voie ca în cealaltă 
zi, adică în Vinerea-Mare, să putem plecă cu cei 60 de elevi 
la Oradea. Ne-a spus că putem plecă, scrisoare însă na 


vrut să ne dea. „Mâine — zise el — la tot cizul veţi fi. 
liberi şi veţi putea face ce veţi voi“. Totodată ne dădi doi: 


militari ca să ne scoată din mulțimea de soldaţi bolșevici. 


Nu știu cum am ajuns acasă, căci ne ardea pâmântul 
sub picioare. Acasă însă găsind pe cei copii, aproape cu 
toţii mici, plini de groază, am dat ordin să ne baricadăm. 

Spre norocul nostru aveam multe lemne de foc în 
metri cubi, ne-am hotărît deci să ne izolăm total, înfundând 
toate uşile cu lemnele din curte. Micii eroi, cu un zel 
extraordinar, conştii de misiunea ce aveau, mândri, îşi 
făceau datoria. Pe unii trebuia să-i oprim chiar să nu ri- 
dice singuri, câte un butuc mai mare. lar noi — Totu şi 
eu — ca niște comandanţi ce cetate, supravegheam mersul 
lucrurilor. Ştiam, prea bine, că mare ispravă nu facem, dar 
ne-am mângăiat cu aceea, că bieţii copii s'au simţit în mai 
mare siguranță, văzându-se cn totul izolaţi de lumea rea 
de afară, căci la noi nu putea înira nimeni, decât pasărea, 
"și aceea pe de asupra zidurilor. Ca nu cumva să se în- 
tâmple vre-o nenorocire cu bieţii copii, ne-am hotărît să-i 
ducem în pivniţă. Aici toți copii se rugau lui Dumnezeu 
în genunchi, făcând astfel acele suflete curate din pivnița 
mucegăioasă biserică de închinăciune. 

lar eu mă dusei în dormitorul cel mare din etaj şi 
ca un mare strateg — eram obișnuit cu muzica tunurilor 
încă de pe front — ascuns între cele paturi, observam ce 

se întâmplă în stradă și pe drumul ce duce la gară; mă 
uitam şi la dealurile Mezieşului de unde auzeam bubuitul 
necortenit al tunurilor. Din când în când făceam și pe cu- 
rierul, comunicând colegului Totu cele observate. Mai treceam 
pe lângă pivniţa cu vin, și mai trăgeam câte un pahar pen- 
tru a-mi amorți nervii grozav de excitaţi. Cam pe când se 
*nvăluiă ziua cu noaptea, văzui că armata bolşevică se re- 
trage fără nici un plan într'o nerânduială nemai pomenită, 

Cauza am aflat-o numai mai târziu, şi anume: Armata 
română rupsese frontul la Ciucea şi de frică să nu fie 
închişi în valea Crişului Negru, au rupt-o la fugă care 
'ncotro au putut, lăsând în ştirea Domnului, arme, muni- 
țiuni și alimente. | 

Am avut o noapte grozavă. Tunurile nu se mai auzeav. 
Liniştea grozavă ne dădea de bănuit că în această noapte 
se pregăiește ceva. Dar ne-am înșelat, — am ajuns di- 
mineața teferi. Des de dimineață eşii la fereastră şi dând 
cu ochii de un român cunoscut, cu bucurie am aflat că 
bolşevicii au fugit, mâncând pământul şi că nu mai e nici 
unul în oraş. M'a cuprins o bucurie de copil şi cu un en: 
tusiasm nemai pomenit m'am intors la internat, vestind la 
toată tăptura scuturarea jugului bolșevic și apropierea 
armatei române: A 

In anul acesta, când liceul din Beiuş, sărbătorește 
100 de ani dela inființarea lui, mi-am adus amint de acele 
zile grele petrecute în internatul alipit de acest liceu. Şi 
m'am gândit ce bine ar fi, dacă acei 60 elevi de atunci, 
azi toţi bărbaţi, s:ar întruni împreună cu noi la Internatul 
Pavelean din Beiuș, cu ocazia acestui jubileu, ca la faţa 
locului să prăznuim amintirea lor, aducându-ne aminte de 
adagiul latin „Ouod pat: durum erat, meminisse dulce“. Să 
mai îmbrățisăm odată cu drag acele ziduri sfinte, cari ne-au 
apărat şi ne-au ocrotit în acele zile cu adevărat grele. 


Silviu Tămaş, : 
preot, profesor. 


EPISCOPUL 
BARON VASILE ERDELI (Ardeleanu, Erde€lyi) 
(1843-1562 i 


de Dr. IACOB RADU, prepozit prelat papal. 
(Extras din Istoria Diecezei române-unite a Orăzii-Mari, în lucrare). 


(Continuare). 


In anul dintâiu al păstorirei sale, în toamna 
anului 1845, a plecat la dieta din Pojon şi tot acolo 
s'a aflat și la memorabila dietă din 7 Noemvrie 1847 
11 Aprilie 1848. In ședința din 4$Februarie a ţinut 
un foarte judicios discurs, în care descrie în colori vii 
neînțelegerile şi frecările ivite între domnii feudali şi 
iobagii împroprietăriți prin legile urbariale şi pentru 
curmarea acelora şi dreapla resolvire a chestiei des- 
păgubirei foştilor proprietari, a propus să se numească 
o comisie care să o studieze cu deamăruntul şi apoi 
să vină cu un proieci de lege care să o resolveze 
spre îndestulirea ambelor părți. A mai vorbit şi în 
sedinţa din 6 Aprilie la proiectul de lege religionar.!) 
la dieta din Debrețin nu a luat parte. 

4. In 411. Maiu 1848 a dat un faimos circular, 
în care cu mare bucurie vestește, că prin legile vo- 
tate în dieta de mai sus, a sosit pentru toți mult 


1) Măârki $, op. sitat p. 60, 


dorita zi a libertăţei, prin care sub ocârmuirea unuj 
guvern maghiar independent şi responsabil şi sub 
domnia unui rege constituțional, poporul român a 


„ajuns la libertatea și egaliiatea de care vrednici sunt 


toți ca nişte ființe zidite după chipul şi asemnarea 
lui Dumnezeu; iar aceasta în mod firesc ne îndato- 
rează să fim recunoscători şi devotați patriei maghiare 
dulci şi binecuvântate de Dumnezeu! Preamăreşte în 
deosebi ştergerea iobăgiei prin care şi poporul român 
s'ar fi făcut conproprietar al patriei comune. Şi fiindcă 
toate acestea avem să le mulţumim generosităţei no- 
bilei: naţiuni maghiare, datori suntem şi noi, a-i fi 
recunoscători şi gata a apăra constituţia ţerei cu 
toate puterile noastre, convinşi fiind că Maghiarii şi 
Românii sunt fraţii cei mai buni (1), căci Maghiarii nu 
au pe fața pământului alţi fraţi de rassă, iar Românii 
deşi au pe Italieni şi pe Francezi, dar aceia sunt 
departe şi în urma situaţiei geografice suntem încunju- 

raţi de Slavi, şi de aceea Românii și Maghiarii numai 
prin luptă comună şi solidară își pot apăra existenţa. 
Nici nu ne cer Maghiarii să ne renegăm originea și 
limba, din contra ne asigură toate mijloacele ca să 
ni-o cultivăm, deci liniștiți fiind în această privinţă, 
să ne nisuim a ne iubi reciproc şi a le învăţa limba 
cum şi ei bucuros o îuvafă pe a noasiră (sic!). 

În sfârşit comunică cuprinsul articolului de lege 
XĂ despre egala îndreptăţire a cultelor. Ca urmare a 
tuturor acestora, ba poatecă mai mult silit de guvern, 
a comunicat în 28 Maiu şi 31 lulie 2 ordonanțe mi- 
nisteriale în care clerul şi poporul se îndemnă la 
linişte şi credinţă către stăpânirea guvernuli revolu- 
ționar (cuprinsul acestora se vede numai după re- 
gistru, dar textul nu Pam aflat.) 

Tradiţia spune că în anul 1849 ar fi primit vizita 
guvernatorului Ludovic Kossuth în palatul său din Ora- 
dea şi lar fi găzduit în reşedinţa din Beiuş, când 
acesta văzând pierdută cauza revoluţiunei, se refugia 
spre Arad şi Timişoara către Turcia. Această în- 
tâmplare era să-l ducă şi pe el la soarta lui Ladislau 
Bemer, contratele său rom. catolic de aici, care şi-a 
pierdui scaunul şi numai prin graţia Impărarului a 
scăpat de şireang. 

De sigur că această explosie de dragoste faţă 
de Maghiari a fost exagerată si izvorită din fiorii, ca 
să nu zicem beţia, de libertate ce inundase toată 
Europa. Maghiarii au arătat mai târziu cum înţeleg ei 
libertatea pentru popoarele pe cari le sugrumau de 
alâtea veacuri, şi episcopul Erdeli a fost printre cei 
dintâtiu desiluzionaţi şi în toată viaţa lui s'a arătat 
ioarte loial şi devotat Impăratului Francisc losit [., 
dela care, irebuie -să o recunoaștem, că alât el cât şi 
biserica noastră întreagă, au primit multe şi mari bi- 
nefaceri, 

5. Atitudinea politică a lui Erdeli în anii 1848—49 
este explicabilă, dacă socotim că Românii pe atuncia, 


chiar şi cei din Ardeal, erau foarte desorientaţi in: 


politică şi foarte mulţi vedeau fericirea şi viitorul 
națiunei mai de grabă asigurate alăturea de Maghiari 
şi în contra Austriei, decât invers 1). Precând se ţinea 
în Blaj la 3/15 Maiu marea adunare, la care au fost 
delegaţiuni și din Bihor şi din Banat, dar se pare că 
numai ca observatori şi nu ca reprezentanţi ai popo- 
rului român din acele părţi 2), s'a ţinut și în Pesta sub 
conducerea lui Emanoil Gozsdu, o adunare a Româ- 
nilor din Arad, Bihor şi Banat, dar mai mult de ca- 
racter confesional ortodox şi particular decât public 
românesc 5). Din această adunare cu datul 21 Maiu 
1848 s'a înaintat o petiţiune către ministrii Impăratului, 
în care dupăce se expun doleanţele de ordin conte- 
sional culminante în despărţirea de către Sârbi, do- 
rinţele sau poftele lor politice (în cuvinte aproape 


1) 1. V. Păcăţeanu, op cit. p. 241 şi u, 
2) Gh. Barițiu, î. IL. p. 674. 
7) 1. V. Păcăceanu, p. 345 şi u, 

identice cu cele din circulare lui Erdeli) sunt: „După 
credința ce o avem către frații noștri lLinguri, și 
cu care credință, precum tare credem, și din partea 
lor vom fi întîmpinaţi 1), pottele noastre cele politice 
în următoarele puncturi le cuprindem“ (Urmează 4 
puncte sau polite foarte modeste.) 

Manifestul Impăratului Ferdinand al V-lea din, 
10 lunie 1848, proclamaţiile ministrului de interne 
ungar contele Ludovic Battyânyi, şi mai ales cea 
din 28 lunie, către: „Frații noștri Români“, pline de 
promisiuni şi de linguşiri, şi credem că în măsură şi 
mai mare circularul episcopului Şiaguna, despre care 
vom vorbi îndată, au zăpăcit pe Românii de aici, 
încât deputatul de Bihor, nenorocitul Dragos, şi alţi 
câţiva tineri, au întrat cu totul în apele lui Kossuth, 
plătind acela cu viața nesocotita sa faptă de a îi 
încercat să atragă pe eroul Avram lancu în cursa 
vicleană a lui Kossuth. Însuşi Gozsdu, deși inconte- 
stabil mare român, pănă la capătul vieţii sale a fost 
stăruitor prietin al frăţiei româno—maghiare ?). 

Mai mult, se ştie că chiar şi unii mari patrioţi 
români emigraţi sau venii de preste Carpaţi în Ardeal 
şi Ungaria, ca Cesar Boliac şi Nicolae Bălcescu, 
căutau o împăcare şi înțelegere sau alianță a Româ- 
nilor cu Ungurii. C. Boliac scosese în acest scop 
chiar şi o foaie, iar N. Bălcescu a prezentat contelui 
Battyânyi, minstru de interne ungar, un proiect de lege 
despre recunoaşterea şi garântarea drepturilor naţiunei 
române, redactat de câţiva deputaţi români în dieta 
revoluţionară din Debrețin, aderenţi şi zeloşi propaga: 
tori ai acelei înțelegerei şi alianțe 3). Precipitarea 
evenimentelor a răsturnat cu totul această încercare, 
ea este însă un document elocvent al acelor vremi, 
care arată că sunt în istorie momente, când sub pre- 
siunea evenimentelo tragice şi inevitabile, și în inimile 
cele mai învrăjbite, se pot produce aceleaşi senti- 
menie de unire şi conservare. 

În astfel de momente la cari se mai poate adauge 
şi frica de cruda răsbunare, la care putea fi supus şi 
Erdeli. din partea revoluţiei atunci triumfătoare şi cu 
sediul în apropiatul Debrețin, trimiterea acelui circu- 
lar este foarte expBcabilă si nime nu i-o poate socoti 
de păcat, cu atât mai puţin de tradare naţională. Con: 
vingere despre necesitatea împăcărei Românilor cu 
Ungurii putea avea și el ca şi aceie mari patrioţi 
cari au fost C. Boliac și N. Bălcescu, iar teama de 
opresiunea revoluţiei neîndurătoare în asemenea ca- 
Suri, încă ni se pâre scuză mai mult ca suficientă. 

6. Că în ce situaţii dificile şi la ce hotăriri, mai 
fârziu greu de înţeles, poate să ajungă une ori chiar 
şi cel mai înțelept om şi cel mai iscusit diplomai, 
cum a fost episcopul ort.-român de atunci Andreiu 
Şaguna, dovadă este circularul pre care el Pa dat 


1) Sublinirea este a noastră. 
2) Mârli S. op. cit. p. 5 şiu. 
35) 1, V, Păcăţeanu, f. 612 și u; 

către clerul şi poporul său în 18 lunie stil vechiu 
4848 din Peşia, unde se afla atunci după reîntoarce- 
rea dela Insbruc unde fusese cu depulaţia aleasă de 
marea adunare din Blaj, ca să prezinte Impăratului 
petițiunea naţiunei remâne 1). i 

Dupăce Șaguna descrie decursul audienței din 
23/11 lunie şi înşiră drepturile şi binefacerile milei 
împărăteşti. promise prin rezoluția monarhului, în cu- 
vinte pline de entusiasm şi de admiraţie îndeamnă pe 
fii săi sufleteşti, să fie buni, credincioşi Impăratului 
şi ţerei şi ascultători de mai marii lor. Să aivă dra- 
goste frăţesacă atât intre ei, cât şi către celelalte 
naţiuni cu cari Dumnezeu a voit să locuiască într'o 
țară; să fie fraţi unul cu allul ca să se bucure cu 
toţii împreună de bunătăţile ei, dar să o şi apere 
împreună cu puteri unite în contra dujmanilor, precum 
şi în veacurile trecute au făcut, când ţara le era 
mașteră: „Cu cât mai bucuros va face el (Românul) 
acum toate acestea, văzând că patria îl stringe la 
pieptul său adevărat. mumesc, şi îl dechiară de al 
său adevărat fiu! Bravi vaţi arătăt voi ostaşilor din 
regimentele regulate, bravi vaţi arătat voi grănicerilor 
români mestecaţi cu bravii grăniceri săcui; bravi și 
prea bravi aţi fost şi voi cele două regimente curat 
române ; bravi au fosi moşii şi strămoşii voştri, carii 
precum voi împreună cu conpatrioții voştri bravii 
grăniceri Săcui au purtat, şi purtaţi cele mai grele 
slujbe în Țară, îngrădiţi adeca Patria, şi o apăraţi de 
năpăstuirile din a fară. Arătaţi bravura acea şi acum, 
ţineţi înaintea ochilor sfântul scop al armelor ce purtaţi, 
şi trăiţi cu consortaşii si confrajii nostri Săcui în 
dragoste frăţască şi în armonie, întrebuințind armele 
care le purtați numai şi singur spre apărarea dulcei 
noastre Patrii, şi a fiilor ei“, 2) 

Aşa au scris episcopii Erdeli și Şiaguna în 1848! 
Şi istoria se repetă, căci văzut'am în decursul marelui 
războiu european .circulare, pastorale şi declaraţii de 
fidelitate şi mai strajnice. Dar a face politică chiar 
şi în vreme de pace şi linişte încă este greu meşte- 
sug pentru un episcop, de zece ori mai greu este 
însă în timp de războaie şi revoluţii interne al căror 
sfârşit nu se poate prevedea! 

7. Adevăratele şi nesiluitele sentimente ale inimei 
sale le-a arătat Erdeli în circularul său din 14 August 
1849, a doua zi după capitularea armatei revoluţio- 


nare la Şiria. (De aci în colo toate circularele sunt, 


în limba română.) Acestia este un 'adevărat imn de 
laudă şi de mulţumită lui Dumnezeu, pentru că s'a 
îndurat a scurta zilele ispitelor. în cari căzuseră fiii 
săi, prin mincinoasele promisiuni de libertate, egali- 
tate şi frățietate ale unor amăgitori cu suflet rău, şi 
au ajuns iară sub părințeasca stăpânire a _ lnălţatului 
Impărat, care prin ajutorul armatei împăratului Rusiei, 
a readus pacea şi liniştea în ţară și a restabilit sigu- 


1) T. V. Păcăţeanu. p. 368—374. 
2) Circularul în archivul diecezan. 

ranța averei şi a vieţei. Drept aceea îndatorează pe 
toți, ca: „Către preînălţatul apostolicese Impărat şi 
Craiu Francisc losif |. cu sinceră aplecare, nemişcată 
credinţă, statornică ascultare şi fiiască dragoste“, tot. 
deauna să se poarte. Ordenează apoi obişnuitele 
rugăciuni şi pomeniri în biserică. | 

Prin circularul din 20 August a ordonat ca:- 
„toate semnele asupritoarei revoluţii, de ex.: cocarde, 
faşii roşii, cinte (brâne), panialoni, fracă (sic!), căput, 
pălării ministeriale (|) şi altele“, să le lapede, iară 
preoții înaintea sa, în oraşe şi în adunări mai mari, 
să nu cuteze altfel decât în reverendă a se arăta. 

În legătură cu un ordin al primatelui Ungariei, 
cardinalul loan Scitoyszky, ca în predarea studiilor 
teologice, în actele şi corespondența oficioasă bise- 
ricească unde şi până acuma a îost în uz, să se 
folosească iară limba latină, Erdeli în 6 Septemvrie 
1849 No. 494, a dat un circular în care spune că, 
dupăce prin hotărîrea (Constituţia imperiului) M. Sale 
din 4 Martie 1849, s'a poruncit ca toţi magistraţii şi 
auctorităţile administrative comilatense, să primească 
cereri şi plânsori în limba fie cărei naţiuni din imperiu, 
din acest îndemn: „adevărat naţional şi sincer simţ 
de a întări naționalitatea acum recunoscută“, părinţeste | 
sfătueşte clerul şi poporul şi chiar ordonă, ca toate 
cererile și plânsorile lor câtre dânsul, numai în limba 
română să le facă şi tol în 'această limbă se vor 
conduce de aici înainte matriculele şi toate celelalte 
proiocoale şi registre parohiale, şi încă cu litere 
străbune latine, putânduse folosi de cele cirilice numai 
aceia, cari încă nu ar ştii să scrie cu litere latine, 
cum se mai aflau intre preoții din Arad şi Banat 
veniţi dela neunire şi crescuţi prin seminarele sau: 
mănăstirile sârbești. 

La sfârșitul acestui an, a publicat contorm ordi- 
nului generalului comandant suprem Hainau de datul 
1 Nov: 1849, în traducere românească Constituţia din 
4 Martie acelaş an. 


8. După sugrumarea revoluţiei maghiare cu aju- 
torul armatei rusești, popoarele din monarhia austro: . 
ungară cari rămăseseră credincioase Casei domnitoare, 
aşteptau cu tot dreptul .recunoştința şi răsplata cuve- 
nită pentru credinţa şi jertfele lor. Cererile şi durerile . 
şi-le exprimau şi cuprindeau în jalbe și petiţiuni, pre 
cari prin deputaţiuni sau prin persoane influente le 
aşterneau la înaltul tron, așteptând oftatele rezoluţiuni 
de dreptate şi mângăiere. Astfel de petiţiuni a înain- 
tat şi națiunea română din toate părțile monarhiei. 
Intre ele a fost şi una înaințată din partea episcopului 
Erdeli în luna lanuarie 1850 în numele Românilor “din 
dieceza sa 1): „de un cuprins atât de naţional româ- 
nesc, precum de atunci încoace rar se va fi văzut din 
acea dieceză un act românesc scris cu atâta bărbăţie“?). 


1) T. V. Păcăţeanu, p. 641 și u. In limba latină și în arhivul st, 
2) Gh. Bzriţiu t. Il. p. 670, 

In această petiție Erdeli mai întâiu protestează 
în contra faptului, că în Constituţia din 4 Martie 1849. 
Români nici nu sunt numiţi, nici iu primesc garantarea 
drepturilor pe seama naţionalităţei lor, şi cu toate că 
nici Croaţii, nici Saşii; nici Sârbii nu au adus pentru 
tronul Majestății Sale mai mari jertfe, nu numai că 
nu primesc drepturi speciale ca aceştia dar sunt 
lăsaţi pe mai departe pe mâna Maghiarilor, cari mai 
mulţi şi mai compacţi fiind, vor continua a îi asupri 
ca în alâtea veacuri până acum. Protestează mai de- 
parte în contra înființărei Voivodinei sârbești pe un 
teritor unde sunt 800.000 Români faţă de un număr mult 
mai mic de Sârbi. precum şi în contra numirei de 
Sachsenland a pământului săsesc din Ardeal cu două ter- 
țialități de Români. Cere deci şi penttu Români egală în- 
dreptăţire cu celelalte naţiuni şi ca; „Precum Ungurii îşi 
au guvernatorul lor, Saşii pe comitele lor, Sârbi voi- 
vodul şi Croaţii pe banul lor, aşa şi Românii să-şi 
aivă: „[ara Românilor“ — terra Romanorum — „Land 
der Românen“, ocârmuită de un prefect sau guverna- 
tor cu reşedinţa în Blaj, a cărui jurisdicţiune să fie 
"extinsă asupra tuturor Românilor, cari se află în comi- 
tatele Ungariei cari mai înainte aparțineau Ardealului, 
precum şi în comitatele Maramurăş, Satumare, Bihor, 
Arad şi Banatul timişan, 

Admirabila sa petițiune o încheie cu această 
semnificativă rugare : „lar pentru a arăta bunăvoința şi 
graţia Majestății Voastre față de această credincioasă 
naţiune, şi pentru a îi dărui un diadem de onoare, să 
binevoiască Majestatea Voastră a primi titlul de Mare 
principe al Românilor“. Credem şi noi, că o dovadă 
mai strălucită de. patriotism şi de curaj politic, rar se 
mai vede în istoria noastră... Dela: „Țeara Romani- 
lor“ pănâ la România mare ar fi fost drumul mai scurt 
şi mai uşor, de cum s'a făcut! | 

9. Scurt timp după acea, la 1 Martie 1850, a dat 
o nouă admirabilă epistolă pastorală, în care dupăce 
arată primejdia naţională şi atâtea alte rele ce a avut 
să le sufere neamul românesc prin despărţirea de 
biserica Romei din partea Grecilor şi a sârbilor, cari 
i-au întunecat simţul naţional şi i-au corupt limba ră- 
pindu-i şi literele străbune, grăieşte de marea bine- 
facere ce s'a revărsat asupra lui, prin reunirea cu 
Roma datorită mai ales stăruințelor şi protecţiei glo- 
_rioasei Case domnitoare a Austriei. Prin unirea procla- 
mată în adunarea națională dela Blaj (1700): „Au do- 
bândit Românii învăţători în Roma crescuți şi deşteptători 
şi luminători naţiunei cvalificaţi, carii în întunerecul 
de Greci şi de Sârbi în tot trupul naţiunei române 
lăţit, au aprins lumina conştiinţei de sine între Români, 
au curăţit norii cei groşi de pre orizontul naţiunei ro- 
mâne, s'au limpezit ochii Românilor şi a străbătut ve- 
derea lor până la Roma şi au privit la înşelăciunea 
streinilor şi au începul a o cunoaşte şi a simţi cumcă 
şi ei sunt o părticică de sânge mai nobil roman și 
nu sunt ei singuri pe faţa pământului Europei de un 








sânge şi o limbă ci mai au şi alţi fraţi strălucili, cu 
cultură şi civilisaţie preste toate limbile pământului, prin 
ce se pot îndemna spre propăşire, ba împrumutată 
cultură şi civilizaţie“. 

Cu adevărat nemuritorii şi de vecinică pomenire 
vrednicii Şincai, Clain şi Maior au deschis ochii Ro- 
mânilor, şi şcoalele din Blaj au revărsat lumina în tot 
trupul naţiunei române, de acolo au dobândit preoţi 
deştepiaţi şi nenumărați bărbaţi diregători, literați şi 
novalişti (ziarişti) în etern .nemuritori: Laureanu, Ba- 
rițiu, Cipariu şi Pumnu, cari cu interprinderile şi oste- 
nelele sale au stârnit simţul naţional în mintea Româ- 
nilor și pregătit pre o strălucită viitorime, așijderea 
tineri români, crescuţi între fraţii săi de o limbă şi 
sânge în Paris, au ajutat cultura naţiunei, dară din şcoa- 
lele răsăritenilor călugări greci şi sârbi nici o lumină 
fără numai ceaţă s'au lăţit“, 

„Mărit să fii tu Blajule ! înaintea naţiunei române, 
sfânt e numele tău, tu eşti a doua Romă, la tine oftează 
toată inima română, că din tine a răsărit soarele, ca: 
rele a luminat mintea cea întunecată a Românilor, 
spre dragoste şi credință către sângele roman, bine ai 
ştiut tu cumcă prin îndurarea de Dumnezeu binecu- 
vâniatei Casei Austriace, care a mijlocit legătura ta 
iarăşi cu eterna Roma, în sinul tău a pus fundamentul 
reînoirei națiunei române, pentru acea . . . nu va cru- 
ţa în etern Românul de a păstra credința Romei şi 
împăratului dată, că numai întru aceste două legături 
poale națiunea română exista şi înflori, şi a se înălța 
în şirul altor naţiuni civilizate, şi a se întrupa cu ce-. 
lelalte surori naţiunei române, întrun trup glorios 


roman“. 
(Va urma.) 


CSO GSNOOSTROOSTNO DETROIT .-- 


CRONICI 


000 


(GI 0) 


—  Trimitem tuturor cititorilor noștri un 
creștinesc „Hristos a înviat“! a 


— I. P. Sa Sa episcopul nostru Valeriu Traian 
a sosit la reședință Joi în 5 c. făcându-i-se din 
partea clerului şi a credincioșilor - o  entusiastă 
primire. 

+ Moartea elevului Vasile Cepleu din cl. V. 


“norm. gr. cat. la ziua de 29 Martie a reposat la 


părinţi unde era dus din toamnă, elevul V. Cepleu 
dela şc. norm. Boala i-a provenit din o răceală pri- 
mită mai'nainte. Înmormântarea i s'a facut în 20 la 
ora 3 d. m.;. Prohodul i la săvârşit M. On. iocal 
Petru Herţegh în faţa unui public imens aproape 
întreg satul. 3 elevi ai şcoalei normale (Bretan, Magda 
şi Betea) au depus o frumoasă cunună în numele 
elevilor şi a profesorilor de şcoala normală. Fie-i 
partea cu drepţii şi memoria binecuvântată! 

— Apel. Societatea de lectură „Sf. Ioan Gură 
de Aur“ a teologilor uniţi din Oradea face un apel 
călduros cătră toate persoanele binevoitoare şi în 
deosebi se îndreaptă cătră membrii fondatori şi, pe 
viață a acestei Soc. ca din piisosul lor, să bine- 
voiască a sprigini aceasta Soc. deoarece întreaga ei 
avere este depusă în difitite broşuri. cari s'au 
edat pe spesele proprii. 

Numele donatorilor vor fi înduse în cartea de 
aur a Soc. şi se vor publica în organul eparchiei: 
„Vestitorul“. 

Sperând că acest apel nu va rămânea fără rod, 
semnăm cu mulţumire: Comitetul, 


— Noul nunțiu la Praga. Congregația Aface- 
rilor bisericeşti extraordinare a numit pentru Ce-ho- 
slovacia de nunțiu pe Mons. Petru Ciriaci, prin a 
cărui activitate la Prega s'a ajuns, la „modus vivendi“ 
între Vatican şi guvernul cehoslovac. Mons. P. Ciriaci 
a fost profesor la Propagandă şi subsecrelar la 
Congregația sus amintită. Felicitările noastre! 


— Primirea solemnă a noului nunțiu la. 


Varşovia. Mons. Fr. Marmaggi, a avut o primire 
grandioasă, din partea autorităţilor bisericeșii, a gu- 
vernului şi a poporului, la întrarea sa în Varșovia. 


— Pelerinajul membrilor „Legion d'honeure“ 
la Ars. Cei distinşi cu această decoraţie, au făcut 
primul pelerinaj ia mormântul sf. paroh de Ars, pa- 
tronul celor ce poartă aceasta distincţie, care pentru 
zelul, spiritul sacrificiului şi al abnegaţiunei, în 1865 
a fost decorat de Napoleon Il. cu aceasta distincţie. 


Pelerinii prin acest gest şi-au manifestat dorinţa de | 


a urma pilda celui dintâiu sfânt al „Legiunii de onoare“. 


— Un erou al carităţii. E vorbă de P. Fran- 
cisc X. Nicouleau, misionar în Nakogai, insulele Figi 
(Oceania) aparţinând ordinului marist. Mort la 6 ani 
de suferințe produse -de lepră, după o activitate de 
21 ani, ca misionar. In Cursul celor 6 ani de sufe- 
rințe a arătat o paciință extraordinară, trăind tot 
timpul într'o colibă de frunze, ca; şi cei lalţi leproşi. 
Pentru a înlocui pe P. Nicouleau în acea regiune 
leproasă sa prezentat de bunăvoie P. Marcel, din 
dieceza de Lyon. Ce eroi ai iubirii de oameni! 


Se caută vocaţiuni. Ce frumos este a lucră 
în grădina Domnului! departe de lumea stricată, fără 
griji pământeşti alegând partea cea mai bună a Mariei. 
A iubi pe Isus Cristos și a ajuta la mântuirea sufle- 
telor nevinovate a copiilor. Aceasta este vocaţiune 
binecuvâniată a uuui frate al şcoalelor creştine. 

Dacă un tânăr de 12—19 ani, nobil la inimă, 
inteligent şi sănatos, vrea să aibă deslușiri cu pri- 
vire la misiunea ordinului fraţilor şcolari — să se 
adreseze Fratelui Marcu, Directorul Juvenatului, 
Oradea, Seminarul gr. cat, 





— „Făcători de rele.“ Nu arareori se batjoco- 
resc cu astfel de numiri congreţiile religioase din 
partea liber-cugetătorilor. Totuşi în Franţa — şi azi, 
după legile anticlcricale — congregaţiile susţin 990 
de orfelinate, 180 de case pentru surdo-muţi, 1248 
azile de bătrâni şi spitale, 45 institute pentru copii 
anormaii, 43 sanatoare, 180 . case pentru convales: 
cenți. Aceşti „făcători de rele“ cari au făcut votul 
sărăciei de bunăvoie se jertfesc pentru alinarea mi- 
seriilor altora. Inving toate greutăţile pentru câști- 
garea banilor necesari: la susţinerea atâtor opere. 
1.500.000 franci spesează la an pentru sanatoarele 
poporului, 6.593.000 franci spesează pentru creşterea 
tinerilor, 500.000 pentru spitale, 19.268.384 franci pen: 
tru ajutorarea săracilor ; 3.740.000 pentru copii şi lo- 
curile de vărat. La aces! bilanţ, statul, n'a contribuit 
nici măcar cu un ban, şi totuşi sunt făcători de rele 
congregaţiile religioase. 

— Pildă vrednică de urmat. Tinerimea cato- 
lică din Italia, în ziua de Vinerea mare, nu va fuma, 
cu scopul moral de a se mortifica, a se învinge pe 


sine, a se subtrage de sub tirania unei pasiuni, şi 
peniru a face un act de sacrificiu nu numai moral 


ci şi imaterial, în ziua în care Biserica învită credin- 
cioşii la reculegere, mortificare şi rugăciune. 


— Lupta cu leii. Misionarul catolic, nu arareori, 
pe lângă greutăţile multe ce le întimpină în vestirea 
cuvântului lui D-zeu, are să lupte şi cu fiarele. Vica- 
riatul din Bangueolo în Rodesia, are 45.000 catolici. 
Aici lucrează 35 preoţi, 14 călugăriţe, susţin institute 
de caritate şi creştere. Misionarul în călătoriile sale 


„trebuie să fie atent şi precaut, căci pe acolo leii 


vânează oameni. Aşa sa întâmplat cu o tamilie de 
negrii creştini acuma nu de mult: au mâncat-o leii. 

— Prigonirea din Mexic. Prigonirea împotriva 
catolicilor în Mexic continuă. In 21 IL. a. c. a fost 
arestat Episcopul Jos Armora, din Tamanlipas, un 
preot şi două persoane fără nici un motiv. Preoții 
franciscani, P. Junipero de la Vega şi Humilde Mar- 
tinez au fost împuşcaţi pe drumul dintre Zamora şi 
Jurecauro, în Michaacan. ln Salmayo a fost omorit 
un tiner de 13 ani, Jos6 Sanchez del Rio, pentrucă 
ma 'aclamat pe Calles. In Salamanca au fost ucişi 


* 30 bărbaţi catolici fără nici o vină. 


— Congresul euharistic internaţional din 
Sydney. Catolicii din Australia, a căror număr e de 
1.200,000, cari au şi aprobarea autorităţilor publice, 
peniru a da congresului un fast deosebit, se prepară 
deja de mult timp. Primul ministru al News South 
Wales-ului Daniel Lewy, scrie, că aşteaplă dela acest 
congres o nouă viajă spirituală în popor, căci omul 
nu trăiește numai cu pâine. Congresul îl consideră 
ca 0 onoare, dela care aşteaptă o învingere a ma: 
terialismului ce băntue omenirea de azi. Şefii reli- 
gioşi ai diferitelor culte, şi-au manifestat simpatia faţă 
de acest eveniment important, | 


O BCU CLUJ 


16 VESTITORUL 


— Activitatea. „Catholic Church Extension 
Society“ e foarte mare şi însemnată pentru biserica 
catolică din Statele Unite, în timp de 22 ani a con- 
tribuit la zidirea bisericilor, a ajulat preoți, a cres „ut 
preoți, a înființat şi susținut misiuni, a întrodus vagon. 
capele. A ajutat preoțimea refugiată din Mexic, şi 
Europa centrală. Societatea dispune de un fond de 
1.147,299 dolari, adunaţi din contribuțiile credincioşilor. 


_— Câţi sunt catolicii în Siberia ? Siberia e 
cunoscută, ca o regiune sălbatică, unde se exilau în: 
deosebi cei mai mari răufăcători. Catolici băştinaşi 
în aceasta ţară sunt 150.000. Episcopul Siberiei de 
prezent stă la Harbin în Manciuria. 


— Un congres al studenţilor. La 214—1ll. 
studenţii universitari italieni şi-au ţinut congresul 
anual la Padova, unde conferenţierii aleşi au ţinut 
să lămurească studenţimea despre chestiuni, ca: teorii, 
metoade şi gânditorii mai însemnați; religia şi morala, 
plan practic pentru viăţa spirituală a universitarului ş. a. 


— O broșură ieftină și de mare valoare: „Viafa şi faptele 
Episcopului Michail Pavel“ de prol. loan Georgescu, — care 
nu ar fi permis se lipsească dintre cărţile nici unui bun creștin 
şi îndeosebi din bibliotica preotului și a parohiei, — se află 
de vânzare la Librăria Seminarului teologic, şi se trimite la co- 
mandă, alăturându-se costul de 25 Lei, plus 4 porto. — Broşura 
de 96 pagini şi clișee frumoase este ediiura Soc, Si loan Gură 
de Aur a teologilor rom. uniţi din Oradea. 


— De vânzare: un harmoniu cu 5 registre,: 


fabricaţia „Pajor Budapesta“. Se poate vedea la 
C. Torsan Episcopia română unită Oradea. 


— Din activitatea misionarilor. Catolicii în 
Natal sunt 30.000, cam 300 de oameni sunt botezați 
pe an. Numărul catolicilor din Madagascar e de 
700.000 din 5 milioane de locuitori. In Sudan dela 
1848 65 de misionari si-au dat viaţa pentru Hristos, 
unde în 1927 numărul catolicilor s'a ridicat la 1130 
de persoane Ă 





Vrei să citeşti 








o carte în care se spune. cum poţi a- 
junge la perfecţiune ? 

o carte care spune înțelepciunea sfinţilor ? 
o carte în care vei găsi tot de ceai 
nevoie pentru mâniuirea şi uşurarea su- 
fletului tău ? 


Comandă Școa!/a iubirii lui [sus Hristos de St. Alfons 


Maria de Ligyuori tradusă din italienește de Dr. Dumitru 
— Se află de vânzare 
format 160, 


Chiș şi Păr. Dr. Ludovic Tăutu. 
la „Vestitorul“ Oradea, 356 pagini, 
| executată, — Preţul 60 Lei. 


frumos 

















BIBLIOGRAFIE. 


000 


— Plinirea vremii (Mesia) dramă în 6 acte și un pro- 
log de prof. Augustin Cosma Tip, rom. Oradea 40 lei şi porto. 
Ne bucură mult apariția acestei drame religioase cu adevărat 
zguduitoare. Are calități artistice superioare. In șase acte şi un 
prolog meticulos lucrate ne zugrăvește starea Romanilor şi a 
Jidovilor pe vremea venirii lui Hristos; venirea lui, fericirea 
păstorilor simpli dar credincioşi. Actul al 6-lea cu uciderea prun- 


"ciior nevinovaţi e de un efect zgeuduitor. Nu e o simplă piesă de 


Viflaem, ci o dramă adevărat artistică, întâia şi singura de ge- 
nul acesta la noi. O recomandăm călduros, 


— M. Theodorian — Carada: Discursuri politice 1918-27. 
O serie de discursuri ale cunoscutului şi fecundului nostru scriitor 
din cari se reoglindesc convingerile autorului în chestiunile 
mari la ordinea zilei. Preţul 60 lei, 


— Flori din Grădina raiului de Septimiu Popa, „Ardealul“ 
Cluj 15 Lei, Un început frumos de-a da în formă scurtă și 
limbă frumoasă viețile sfintelor mai însemnate. Era mai bine 
dacă autorul lua sfinte mai cunoscute și mai noui, 


— Boabe de Tămâie, versuri de Fratele Ion M. Gârleanu, 
franciscan „Presa bună“ laşi 1928, 12 lei, Este al treilea volu- 
maş cu poezii religioase al P. Gârleanu. Aceste versuri sunt 
de o inspiraţie aleasă și expresiune delicată, — străbătute de 
ua sentiment religios înfocat. O lectură foarte delicată şi plă- 
cută în mijlocul multor versuri profane şi contaminătoare cu 
boli sufleteşti. | 


PARTEA OFICIALĂ 
000 
No. 944/1928, 
Salariile preoţilor pe lanuarie-—Martie 1928. 


Comunicăm, că Ministerul Cultelor Ne-a ordo- 
nanțat intregirile de salar ale preoţilor precum și 
renumeraţiunile cuvenite administratorilor parochiilor 
vacante pe trimestrul lanuarie—Martie crt. Aceste 
retribuţiuni se pot ridica dela oficiul administraliv al 
fondurilor diecezane. 


Oradea, la 29 Martie 1928. 


No. 945/1928. 


Justificarea achitării impozitului global 
pe sem. Î 1928. 


4 


Prin aceasta lăsăm tuturor preoților şi admi- 
nistratorilor parochiilor vacante, ca de urgență să 
trimită oficiului administrativ âl fondurilor diecezane 
act iustificativ (chitanţă sau adeverinţă), că şi-au 
achitat impozitul global pe lanuerie—lunie cert. 

Fără a prezenta Administraţiei Financiare toate 
acele acte justificutive nu Ni-se vor mai plăti retri- 
buţiunile preoţeşti şi nici noul spor de 20% al pre- 
oților ce urmează să Ni-se ordonanţeze în curând. 


_ Oradea, la 29 Martie 1928. 





Tipografia şi Librăria Românească Oradea. 





Redactor espousauil; Păr. Dr. Aloisie L. Tăutu. 

